“Ovo otkriće nije samo fascinantan naučni poduhvat, već bi moglo da predstavlja revoluciju u medicini kakvu poznajemo“, rekla je vodeća autorka istraživanja prof. Gordana Vunjak-Novaković, koja je sa svojim timom uspela da napravi srčani mišić od matičnih ćelija.\n“Možete da proučavate bolesti, uticaj lekova i možete da prilagodite studiju tako da bude za određenog pacijenta”, kaže ona o projektu. “To može da bude sve jer napokon imate nešto što je tako blisko normalnom ljudskom srčanom mišiću, a može da se napravi od bilo čijih matičnih ćelija”.\nZahvaljujući ovom otkriću, naučnici sada mogu ovo tkivo da koriste kako bi razvili tačne modele ljudskog srca, koji dalje mogu da se koriste u studijama kompleksnih bolesti ili razvoja novih lekova. Postoji mogućnost da će to tkivo moći da se koristi i da se “popravi” tkivo oštećeno srčanim udarom, na primer, istakla je Vunjak-Novaković, i dodala da to za sada još uvek nije testirano.\nNaučnici su inače i ranije uspevali da naprave srčani mišić od matičnih ćelija, ali je to bilo “nezrelo” odnosno nerazvijeno srce. Ovo je prvi put da su uspeli da imitiraju karakteristike srca odraslog čoveka, koje mora da radi znantno jače.


Suorganizatori su Slovenska zbornice za razvoj privatne sigurnosti, Komora za privatno obezbjeđenje Republike Makedonije, Srpska asocijacije menadžera korporativne bezbednosti i Udruženje menadžera sigurnosti Bosne i Hercegovine.\n„Adria Security Summit“ je vodeća godišnja konferencija i izložba industrije sigurnosti Jadranske regije.\nViše od 500 profesionalaca iz vodećih 250 kompanija proizvođača, distributera, sistem-integratora, instalatera i konsultanata, te krajnjih korisnika učestvuje na Summitu.\nPredavanja će održati eminentni stručnjaci iz vodećih svjetskih i regionalnih tvrtki, a drugog dana konferencije održat će se predstavljanje i odabir regionalno najuspješnijih projekata.\nViše informacija na http://www.adriasecuritysummit.com/


USLUGE ELEKTRONSKE UPRAVE UBUDUĆE I U NERAZVIJENIM OPŠTINAMA\nPredstavnici Vlade Republike Srbije i Javnog preduzeća PTT saobraćaja "Srbija" potpisali su Sporazum o poslovno-tehničkoj saradnji koji će građanima nerazvijenih opština u narednom periodu omogućiti da izvode iz matičnih knjiga dobiju elektronskim putem.\nSporazum o nabavci opreme i obuci stručnih kadrova u 46 nerazvijenih opština Srbije potpisali su ministar bez portfelja i direktor Kancelarije za održivi razvoj nedovoljno razvijenih područja Sulejman Ugljanin, ministar pravde i državne uprave Nikola Selaković i generalni direktor pomenutog preduzeća Milan Krkobabić.\nSelaković je nakon potpisivanja ovog dokumenta naveo da će on omogućiti jednake mogućnosti da građani Srbije, bez obzira na to u kom delu zemlje žive, izvade dokumenta u svojim lokalnim sredinama.\nIzvršne službe PTT-a imaće rok od sedam dana da instaliraju opremu u nerazvijenim opštinama, istakao je on i napomenuo da je pre toga neophodna njena nabavka, koju sprovodi Kancelarija za održivi razvoj nedovoljno razvijenih područja.\nMinistar je saopštio da je reč o približno 270 najsavremenijih računara sa laserskim štampačima, uz napomenu da je neophodno obučiti i kadar koji će raditi na izdavanju dokumenata.\nSelaković je naglasio da bi do kraja 2014. godine u Centralni sistem za elektronsku obradu i skladištenje podataka trebalo da budu uneti podaci iz svih matičnih knjiga u Srbiji, tako da će građani u bilo kom mestu u Srbiji moći da dobiju tražena dokumenta.\nPrema njegovim rečima, Centralni sistem za elektronsku obradu i skladištenje podataka i čuvanje drugog primerka matičnih knjiga, koji je trenutno u izgradnji u Srbiji, predstavlja najvažniji servis koji je namenjen prvenstveno građanima.\nOn je naveo da je ovaj sistem značajan za reformu državne uprave i stvaranje elektronske uprave, što je jedan od prioriteta Ministarstva pravde i državne uprave.\nUgljanin je istakao da milion građana Srbije koji žive u 46 nedovoljno razvijenih opština ima pravo na ubrzan ekonomski razvoj zasnovan na znanju, kao i pravo na korišćenje najnovih naučnih i tehnloških dostignuća u vođenju elektronske državne uprave.\nOn je napomenuo da današnji sporazum predviđa da će Kancelarija finansirati kupovinu kompjutera i laserskih štampača za 46 nerazvijenih opština, dok će Ministarstvo pravde nabaviti softver, koji će instalirati preduzeće PTT Srbija.\nPrema njegovoj oceni, uvođenje elektronske državne uprave u administraciji stvara stimulativan ambijent za privlačenje investicija u nerazvijene opštine.\nKrkobabić je potvrdio da će pomenuta komjuterska oprema biti instalirana u roku od sedam dana, i dodao da će u narednom periodu to preduzeće donirati računare nerazvijenim opštinama kako bi građani koji u njima žive imali na raspolaganju najnovije tehnologije.\nIzvor: Press služba Vlade Republike Srbije, 5.12.2012.


Poziv MSP iz KS za edukaciju pisanja, apliciranja i upravljanja EU projektima - Akta.ba\nPoziv MSP iz KS za edukaciju pisanja, apliciranja i upravljanja EU projektima\n02.04.2019. 12:28 / Izvor: Akta.ba\nMinistarstvo privrede Kantona Sarajevo i Sarajevska regionalna razvojna agencija SERDA objavili su javni poziv malim i srednjim preduzećima sa područja Kantona Sarajevo za prijavu na program edukacije o alatima i potrebnim vještinama za uspješno pisanje, apliciranje i upravljanje EU projektima, saznaje Akta.ba.\nProgram je namijenjen za 70 malih i srednjih preduzeća sa područja Kantona Sarajevo koja planiraju dodatno obučiti svoje uposlenike radi sticanja novih vještina i znanja u svrhu održavanja postojeće, kao i povećanja zaposlenosti.\nPredviđeno trajanje edukacije je 10 radnih dana, 5 dana po programu.\nPrenos teoretskog i praktičnog znanja će se realizirati putem dva programa sa ukupno osam tematskih cjelina (modula).\nOvim programom se nastoje ojačati Ijudski kapaciteti i kompetencije za uspješno pisanje, apliciranje i upravljanje EU projektima s obzirom na to da je Bosni i Hercegovini omogućeno i korištenje sredstava iz COSME - Programa za konkurentnost preduzeća kojim se želi pridonijeti stvaranju novih radnih mjesta u poslovnom sektoru, povećati broj poduzetnika i samozaposlenih poduzetnika te pridonijeti održivoj konkurentnosti evropskih preduzeća.\nUkupni budžet programa COSME je 2,5 milijardi eura.


Kako bi Osiguravajuće kuće trebalo da brinu o korisnicima u vremenu pandemije – a i nakon nje - Saga - New Frontier Group\nSvima nam je poznato, a već sam i pisao o tome, da nam se čini, kada god se obratimo nekom zbog problema ili dobijanja bilo kakve informacije, da je naš zahtev najvažniji i da bi trebalo da bude rešen odmah. Korisnici usluga osiguravajućih društava/kuća ne razlikuju se od bilo koga drugog po tom pitanju.\nSpecifičnost korisnika osiguranja leži u tome što oni imaju „bolni“ razlog zbog kog se obraćaju osiguravajućim kućama (povreda, šteta, nezgode…), tako da osim pružanja preciznih odgovora oni očekuju da se njihov zahtev reši prilikom prvog kontakta, uz nezaobilaznu empatiju prema stanju i situaciji u kojoj se nalaze. Zato je potreba za dostupnim i kvalitetnim kontakt centrom/korisničkim centrom u ovoj industriji posebno izražena.\nU vanrednim okolnostima, kakva je pandemija, važno je biti dostupan i za potencijalne korisnike koji razmišljaju o osiguranju kako bi predupredili probleme i moguće komplikacije koje mogu da nastanu. Upravo zato je neophodno da osiguravajuća društva imaju jedinstvenu tačku prihvatanja i prosleđivanja informacija ka korisnicima, a to se najefikasnije ostvaruje kroz kontakt centar.\nObezbedite i osposobite kontakt centar koji će vašim korisnicima i potencijalnim klijentima omogućiti laku i uvek dostupnu komunikaciju sa vama.\nNemojte se ograničiti samo na telefonske pozive, već omogućite korisnicima da vam pristupe na način sa kojim se oni najbolje snalaze:\nvažno je da imate objedinjeno rešenje koje omogućava definisanje pravila prosleđivanja i praćenje interakcija bez obzira na kanal prispeća\nobjedinjeno rešenje vam omogućava da imate uvid u sve interakcije i da uradite normalizovanu analizu, što je izuzetno teško ukoliko se koristi više nezavisnih sistema.\nVažno je da korisnici ne čekaju mnogo da dobiju informacije:\nanalizirajte postojeća uska grla komunikacije (da li je to dugo vreme za čekanje na operatera, da li je to nemogućnost obezbeđivanja različitih kanala pristupa, da li je to neadekvatna javno dostupna informacija, da li je to predugačka interakcija operatera…)\nna osnovu prethodne analize, u saradnji sa pouzdanim partnerom, donesite neku od odluka: povećajte broj operatera, omogućite tzv. call-back umesto čekanja na operatera, „pojačajte“ konfiguraciju operaterskih računara ukoliko se aplikacije na njihovom računaru previše sporo izvršavaju (to produžava trajanje poziva što smanjuje mogućnost obrade više različitih klijenata).\nOmogućite što lakši pristup opštim informacijama bilo kroz govorni automat, bilo kroz web-portal, web-chat ili mobilne aplikacije. Naprosto, niko ne želi da čeka na slobodnog operatera ukoliko do informacije može sâm da dođe. Na taj način ne samo da ste omogućili svojim korisnicima da dođu do prave informacije, već ste i svojim operaterima dali više vremena da se posvete zahtevnijim interakcijama.\nPoradite na empatiji vaših operatera, najpre kroz proces selekcije, a kasnije i kroz redovne razgovore i obuke. Skrenite im pažnju na to da treba da razmisle koje su to stvari koje njih lično pogađaju, te da ih izbegavaju u razgovoru sa korisnicima; neka uvežbavaju međusobnu timsku saradnju i, u krajnjem slučaju, neka zamisle da se neko njima blizak obratio za informaciju.\nZbog specifičnosti trenutnog stanja u celom svetu, očekivani su upiti u vezi sa zdravstvenim osiguranjem i specifična „medicinska“ pitanja. Osim razjašnjenja šta je sve uključeno u njihov paket, u slučaju pitanja medicinskog karaktera, korisnici ne očekuju odgovor „mi ne možemo da vam pomognemo, pozovite taj i taj broj“ (na kojem se sigurno niko ne javlja) već se povežite sa medicinskom ustanovom sa kojom imate ugovor o saradnji. Kroz integraciju sa njihovim aplikativnim sistemima imaćete pristup potrebnim informacijama, a u nekim slučajevima može vam biti dostupno i obučeno medicinsko osoblje za konsultacije kako biste mogli da uspešno obradite takav poziv.\nSada je mnogo teži, a u nekim slučajevima i onemogućen, odlazak u filijalu da bi se sklopio ugovor, kao i ograničenja za agente osiguranja u vezi sa njihovim radom na terenu. Uz kvalitetnu tehnologiju u kontakt centru, kroz proces video identifikacije, omogućite sklapanje novih i proširivanje postojećih ugovora u skladu sa ustanovljenim propisima industrije.\nRad operatera i kompletnog osoblja sa udaljenih lokacija je u samoj suštini kontakt centar rešenja baziranih na cloud Koristite nova tehnološka rešenja čime ćete smanjiti potreba za specifičnim uređajima ili postavljanje opreme, kako u data centru tako i na lokaciji na kojoj su operateri. Dodavanje novih korisnika, proširivanje kapaciteta i dodavanje novih funkcionalnosti više nisu posebni projekti, već su u samom srcu ovakvih rešenja.\nJa i dalje ne znam da li je sigurno samo ono što je osigurano, ali je sigurno da će svakom od nas u nekom trenutku trebati pomoć. Zato je važno da mogućnost dobijanja tačne i pravovremene informacije bude prioritet u očuvanju baze korisnika osiguranja. Jedan od načina da se to ostvari jeste da organizacije u okviru industrije osiguranja primene većinu ovih saveta 🙂\nZastupljenost chatbot tehnologije u Srbiji\nSAGA NA INNOVATION WEEK-2020


Vučićev režim već 10 godina rasteruje ljude iz Srbije – DnevniZurnal\nVučićev režim već 10 godina rasteruje ljude iz Srbije\nby admin 02/08/2021, 06:42 999 Views\nPotpredsednik Narodne stranke Miroslav Aleksić izjavio je u selu Jabukovac, kod Negotina, da “režim Aleksandra Vučića već 10 godina rasteruje ljude iz Srbije”, ali da se takvom razaranju bliži kraj, jer su opozicija i građani odlučni da promene vlast i ta odlučnost će dati rezultat.\n„U Jabukovcu ima 800 domova ali je, nažalost, u inostranstvo otišlo 80 odsto ljudi. Svi koji su mi prišli danas rekli su da žele da se vrate da žive u Srbiji, ali da je država potpuno uništena i da ih vlast tera da beže, a ne da vraćaju“, rekao je Aleksić, saopštila je Narodna stranka.\nKaže da građani prilaze Narodnoj stranci i da njihova podrška u Boru i Negotinu, kako ocenjuje Aleksić, uverava ga da će zajedno uspeti da promene vlast.\n„Vučić dovodi kompanije koje otvaraju rudnike, raskopavaju Srbiju i ostvaruju ogroman profit, a nama ostavljaju jalovinu i pustoš, truju nam reke i ugrožavaju zdravlje ljudi, pa je normalno da u takvoj situaciji ljudi beže iz Srbije“, poručio je on.\nPredsednik Gradskog odbora Narodne stranke Negotin Krsta Stanković Njenjulović rekao je da se Narodna stranka sprema za predstojeće lokalne izbore u tom gradu, koji bi trebalo da budu održani na jesen.\n„Očekujemo značajan rezultat na lokalnim izborima u Negotinu“, naveo je Stanković Njenjulović.\nby admin 02/12/2021, 21:13


Sadiković, Samardžić i Zadro najveći bh. aduti na evropskom juniorskom džudo prvenstvu - Klix.ba\nSadiković, Samardžić i Zadro najveći bh. aduti na evropskom juniorskom džudo prvenstvu\n3.9.2013. u 14:13\nEvropsko džudo prvenstvo u juniorskoj konkurenciji do 21 godine bit će održano u Olimpijskoj dvorani Juan Antonio Samaranch u Sarajevu od 20. do 22. septembra.\nDžudo savez Bosne i Hercegovine, koji je do sada organizirao četiri evropska prvenstva, očekuje dolazak oko 400 mladih boraca iz 44 evropske države, a Bosnu i Hercegovinu predstavljat će državni prvaci i najbolji bh. takmičari u juniorskoj, ali i kadetskoj konkurenciji.\nSelektor džudo reprezentacije Bosne i Hercegovine Branislav Crnogorac naglasio je na današnjoj konferenciji za medije da se najviše očekuje od kadetskog viceprvaka svijeta Haruna Sadikovića, te evropskih viceprvaka u kadetskoj konkurenciji Petra Zadre i Aleksandre Samardžić.\n"Vjerujem da reprezentacija BiH na prvenstvu Evrope u Sarajevu može ostvariti dobre rezultate, a oči su uperene u naše kadete koji su u jednoj takmičarskoj godini osvojili dva evropska i svjetsko odličje. To je nešto što se ne može zanemariti, pa od njih očekujemo i najviše", izjavio je Crnogorac.\nDodao je da Džudo savez BiH nije poznat samo po rezultatima, već i po odličnoj tehničkoj organizaciji takmičenja.\n"Zbog toga s lakoćom dolazimo do domaćinstva velikih priredbi, a u bliskoj budućnosti želimo dobiti organizaciju svjetskog prvenstva", zaključio je Crnogorac.\ndžudo Judo savez BiH\nKarl-Heinz Rummenigge: Balkan ima odlične fudbalere\n03.09.2013. u 13:38


Prema podacima iz Odjeljenja za prostorno uređenje i stambeno-komunalne poslove Opštinske uprave opštine Srebrenica koje je zaduzeno za nadzor nad zimskim održavanjem lokalnih i nekategorisanih puteva na području opštine,svi lokalni i nekategorisani putni pravci na području opštine Srebrenica su uglavnom prohodni. Na pojedinim lokalnim i nekategorisanim putnim pravcima u brdsko-planinskom dijelu opštine saobraćaj se odvija otežano usljed formiranja sniježnih nanosa i ugaženog snijega na kolovozu, te je obavezna je upotreba adekvatne zimske opreme-lanaca.\nTokom jutarnjih sati dana 01.02.2021.godine stupili smo u kontakt sa Predsjednikom Savjeta Mjesne zajednice Luka, te dobili informaciju da je snadbijevanje električnom energijom i signalom mobilne telefonije područja Mjesne zajednice uredno i da nema ugroženog stanovništva.\nTokom jutarnjih sati dana 01.02.2021.godine od strane stanovništva sa područja naše lokalne zajednice nismo imali poziva, kao ni informacija o eventualno ugroženom stanovništvu usljed snijega i sniježnih padavina, te o potrebi za intervencijom u svrhu transporta bolesnih osoba do Javne zdravstvene ustanove „Dom zdravlja„ Srebrenica ili potrebi za dostavljanjem lijekova.\n← Servisne informacije za Bratunac i Srebrenicu za 1. februar\nNačelnik Srđan Rankić posjetio porodicu Hodžić iz Pobuđa →


Fudbalska reprezentacija Brazila - Blic Sport\nDEFINITIVNO NAJOŠTRIJA PROZIVKA Nejmar će imati noćne more kad god pomisli na Kantonu /VIDEO/\nLegendarni igrač Francuske Erik Kantona osvrnuo se na često simuliranje Brazilca Nejmara. Nekadašnji igrač Mančester junajteda objavio je video snimak na društvenim mrežama u kome kritikuje fudbalera "karioka".\nOvo je najbolji igrač prvog dela Mundijala, a briljirao je PROTIV SRBIJE\nOrganizator igre Brazilaca Filipe Kutinjo pokazao je da je u odličnoj formi tokom grupne faze Svetskog prvenstva u Rusiji, a prema pisanju medija svoje najbolje izdanje imao je u meču sa Srbijom.\nBIZARNO Otkriveno zašto Marselo nije mogao da završi meč protiv Srbije\nUtakmica sa Srbijom na Svetskom prvenstvu jedva da je i počela, a brazilski levi bek Marselo, morao je da je završi. Požalio se na povredu leđa, tako da ga je Filipe Luis zamenio već u 10. minutu utakmice. Posle tog peha za "karioke" otkriveno je i kako se povredio defanzivac Reala.\nBRAZIL OVO NIJE DOŽIVEO 12 GODINA Kako je Srbija podigla na noge zemlju "sambe i kafe"?\nMeč fudbalskih reprezentacija Brazila i Srbije na Svetskom prvenstvu u Rusiji dostigao je rekordnu gledanost u ovoj južnoameričkoj zemlji, pošto ju je putem malih ekrana pratilo gotovo 60 miliona ljudi!\n"GOTOVO JE! PREDALI SU SE!" Evo kako su hrvatski mediji izveštavali o eliminaciji "orlova" sa prvenstva sveta\nU većem broju hrvatskih medija priličnu pažnju izazvala je eliminacija Srbije sa šampiona planete, ali u jednom od vodećih, delovalo je kao da su "orlovi" i Brazil odigrali prijateljski meč u kategoriji petlića.\nJUNAK POBEDE BRAZILA Paulinjo: Znači mi što sam dao gol, ali moja uloga u timu je mnogo veća\nFudbaler Brazila Paulinjo bio je pun samopouzdanja nakon trijumfa "karioka" nad reprezentacijom Srbije (2:0) u trećem kolu u okviru grupe E na Svetskom prvenstvu u Rusiji.


KOJU VI IMATE? Krvna grupa otkriva može da otkrije da li vam preti ovih 5 opasnih bolesti – Ženski kutak\nKOJU VI IMATE? Krvna grupa otkriva može da otkrije da li vam preti ovih 5 opasnih bolesti\nKrvna grupa može mnogo toga da kaže o vama i o vašem zdravlju i da ukaže na neke opasnosti\nKrvna grupa se nasleđuje i samim tim može mnogo da nam pomogne da saznamo da li smo predodređeni za neke bolesti i s velikom preciznošću mogu da predvide rizik od srčanih bolesti.\nNakon što je ishrana prema krvnoj grupi, zbog dobrih rezultata, postala vrlo popularna, stručnjaci su se pozabavili uticajem krvnih grupa i na ostale aspekte našeg zdravlja.\nIstraživanje koje je objavilo Evropsko kardiološko društvo, obuhvatilo je analizu podataka više od 1.3 miliona ljudi, a rezultati su pokazali da je rizik od kardiovaskularnih problema kod krvnih grupa A, B ili AB za 9 % veći nego kod ljudi s krvnom grupom 0.\nSmatra se da osobe s rizičnijim krvnim grupama imaju veći nivo proteina za zgrušavanje krvi, što može da prouzrokuje trombozu arterije, koja je jedan od glavnih uzroka srčanog i moždanog udara, ali i plućne embolije.\nStručanjaci naglašavaju da je potrebno sprovesti niz istraživanja kako bi se to utvrdilo sa stoprocentnom sigurnošću, kao i niz istraživanja u vezi sa uzrokom povećanog rizika kod ljudi sa A, B i AB krvnom grupom.\nPovezane vesti:Featured, krvna grupa, zdravlje\n4 najveće greške koje žene rade u nezi lica


Brnabić: Srbija najbolja u regiji po privlačenju stranih investicija – ASinfo Portal\nBEOGRAD, Predsjednica Vlade Republike Srbije Ana Brnabić izjavila je u srijedu kako je “Srbija danas daleko najuspješnija zemlja u ovom dijelu Evrope kada je u pitanju privlačenje stranih investicija” te dodala kako je plan Srbije raditi na jačanju sektora malih i srednjih poduzeća.\n“Prioriteti naše zemlje su privlačenje stranih investicija, ulazak u EU i ekonomija zasnovana na inovacijama”, kazala je Brnabić u Beogradu tokom konferencije “EU – Srbija 2018: investicije, rast i zapošljavanje”.\nNaglasila je kako je Evropska unija ubjedljivo najznačajniji trgovinski partner svih zemalja na Balkanu, te da je u proteklih pet godina robna razmjena Srbije s EU povećana za 47 odsto, dok je izvoz Srbije u EU povećan za 80 odsto.\nBrnabić je kazala da investitori traže tržišta koja imaju potencijal rasta, stabilne uslove poslovanja i stabilne financije, te dodala da je Srbija atraktivna zemlja za investicije, jer se nakon provođenja teških reformi sada nalazi na dobrom putu.\n“To što smo sada najuspešniji u privlačenju direktnih stranih investicija daje nam obvezu da unapređujemo naše poslovno okruženje i ambjent koji nam omogućava ekonomski rast”, ustvrdila je Brnabić. Tanjug/Fena\nKljučne riječi:&nbsp&nbspana brnabic, investicije, izvoz, srbija, trgovina, uvoz


Lenovo usluge – Kućni korisnici i male kancelarije\nHome > Lenovo Services > Personal & Home Office > Lenovo usluge za kućne korisnike i male kancelarije\nNaš sveobuhvatni portfolio nagrađivanih usluga nudi fleksibilne opcije za podržavanje potreba vašeg PC računara ili PC računara za malu kancelariju. Produženja garancije, pogodne nadgradnje usluge od kuće i Zaštita od slučajnog oštećenja čuvaju vaše ulaganje zaštićenim, a vaše lične podatke i datoteke sigurnim.\nInformacije o garanciji • Produženja garancije su dostupna za periode do pet godina (zavisno od vašeg sistema), dajući vam rešenje usluge sa fiksnim trajanjem, fiksnim troškovima, što vam omogućuje da izbegnete neprilike sa neočekivanim troškovima popravke.\n• Nadogradnje garancije vam omogućuju da optimizujete nivo usluge radi ispunjavanja vaših kritičnih potreba podrške. Nadogradite na pogodnu opciju podrške na licu mesta da biste izbegli zastoj izazvan uslugom slanja u servis.\nUtvrdite da li je vaša mašina pod garancijom, kada ona ističe, ili nadogradite na viši nivo usluge.\nDepo ili kurirska usluga: Pokrivenost za delove i rad, gde otpremanje (uključujući pakovanje) ili isporučivanje u centar za popravku plaća Lenovo.\nUsluga u kući: • Pokrivenost za delove i rad, gde se rad obavlja na licu mesta, u vašoj kući¹.\nUsluga međunarodne garancije: Pokrivenost za popravku PC računara za korisnike koji zahtevaju hitne popravke pod garancijom tokom putovanja u inostranstvo.\nNadogradnje nivoa dodatne usluge mogu da budu dostupne u određenim zemljama za dati Lenovo sistem.\nPogledajte spisak zemalja i brojeve telefona da biste saznali gde možete da dobijete međunarodne garantne usluge.\nPronađite ovlašćenog servis partnera kompanije Lenovo u vašem području\nPronađite servis partnera\nRezervni delovi za PC računare koji nisu pod garancijom\nLenovo usluge za rezervne delove je najbolji izvor za Lenovo kvalifikovane rezervne delove i nadgradnje za vaš personalni računar Lenovo.\nResursi Brošura o garantnim uslugama kompanije Lenovo Brošura o zaštiti od slučajnog oštećenja Povezani linkovi • Lenovo garantne usluge


NATO vježba odvraćanje ruskih aviona iznad zapadne Evrope\nFoto: N.N. | NATO vježba odvraćanje ruskih aviona iznad zapadne Evrope\nTanjug 12.09.2018 22:26\nLONDON - Britanski, francuski i njemački borbeni avioni simulirali su danas presretanje leta iznad zapadne Evrope, u okviru vježbi NATO s ciljem odvraćanja ruskih aviona od ulaska u saveznički vazdušni prostor i pokazivanja evropskih napora na polju integracije vazdušne odbrane.\nBorbeni avioni s raketama vazduh-vazduh iz 10 zemalja NATO učestvovali su u simulaciji presretanja transportnog aviona belgijskih snaga na putu ka Španiji, izvodeći vizuelne inspekcije statusa aviona brzinom od 900 kilometara na sat, prenosi Rojters.\nOko 60 aviona NATO, većinom iz evropskih zemalja članica te alijanse, spremno je da brani njen vazdušni prostor, u trenutku kada se NATO suočava s porastom ruske vazdušne aktivnosti na svojim granicama od pripajanja Krima Moskvi 2014, sa rekordnih 870 presretanja samo na Baltiku 2016, navodi britanska agencija.\nOvog mjeseca, napominje Rojters, Moskva održava svoje najveće vojne vježbe od raspada Sovjetskog Saveza, sa oko 1.000 aviona.\nNATO vježbe avioni Evropa\nPutnici "karantin kruzera" počeli da se iskrcavaju\nSudar dva mala aviona u Australiji, četiri osobe poginule\nOsmogodišnja djevojčica preminula nakon što ju je silovalo 16 rođaka\nBrutalno silovao i ubio drugaricu: Kamera snimila njene posljednje trenutke


Prikazivanje članaka po tagu Sveti Sava\nčetvrtak, 27. januar 2022. 19:35\nčetvrtak, 27. januar 2022. 09:37\nPovodom obeležavanja Savindana u naselju Mladost u Pančevu danas će ispred Hrama Svetog Save biti organizovan prigodan kulturno umetnički program.\nutorak, 25. januar 2022. 18:00\nMesna zajednica Mladost u Pančevu ove godine obeležiće Svetog Savu na platou ispred pravoslavnog hrama „Sveti Sava“, u četvrtak, 27. januara.\nsubota, 27. januar 2018. 19:31\nU svim osnovnim i srednjim školama na teritoriji Pančeva školska slava Sveti Sava obeležena je danas prigodnim priredbama, uz sečenje slavskog kolača i perece.\npetak, 26. januar 2018. 11:19\nDolovci će i ove godine proslaviti praznik Svetog Save u svojim crkvama, školi, svojim kućama ali i na Svetosavskoj akademiji u velikoj sali svog Doma kulture.\nčetvrtak, 26. januar 2017. 18:00\nMZ Kotež organizovaće ove godine Svetosavske dane, manifestaciju kojom će obeležiti Svetog Savu, praznik koji se 27. januara kako u pravoslavnim crkvama, obeležava i u školama kao školska slava.\npetak, 27. januar 2017. 16:30\nDolovački Dom Kulture biće u petak, 27. januara domaćin prve Svetosavske akademije u ovom mestu. Svečanost će početi od 16 časova i 30 minuta a organizuju je crkvene opštine Velike i Male dolovačke crkve u saradnji sa osnovnom školom.\npetak, 27. januar 2017. 18:00\nU Dvorani Kulturnog centra u Pančevu, u petak, 27. januara biće organizovana Svetosavska akademija.\nsreda, 27. januar 2016. 07:27


Učešće na webinaru „Globalna praksa u reviziji lokalne samouprave“ u organizaciji Svjetske Banke – Ured za reviziju u FBiH\nPredstavnica Ureda za reviziju institucija u FBiH Amela Mulahalilović, prisustvovala je webinaru koji je organizovala Svjetska banka 6. 6. 2022. godine na temu „Globalna praksa u reviziji lokalne samouprave“. Webinaru su, pored predstavnika Svjetske banke, prisustvovali predstavnici članica EUROSAI Task Force on Municipality Audit – EUROSAI Radne grupe za reviziju općina (EUROSAI TFMA), predstavnici državnih revizorskih institucija Libije i Tunisa i drugi.\nDiskutovano je o značaju decentralizacije i ulozi eksterne revizije u jačanju sistema odgovornosti lokalnih vlasti, razmijenjena su iskustva o unapređenju procesa revizije jedinica lokalne samouprave i koordinaciji aktivnosti različitih javnih institucija.\nNa seminaru je predstavnica Državnog ureda za reviziju Litvanije, koja predsjedava EUROSAI TFMA, predstavila aktivnosti ove radne grupe, kao otvorene platforme za razmjenu dobrih praksi u reviziji općina. Između ostalog, predstavljeni su rezultati istraživanja o implementaciji Ciljeva održivog razvoja na lokalnom/općinskom nivou.\nPredstavnici državnih revizorskih institucija Libije i Turske podijelili su svoje iskustvo o tehničkoj kooperaciji i razmjeni znanja između ove dvije institucije.\nUred za reviziju institucija u FBiH od 2016. godine učestvuje u radu EUROSAI TFMA – EUROSAI Radne grupe za reviziju općina, u ime Ureda za reviziju institucija u BiH, s obzirom na to da je revizija jedinica lokalne samouprave u FBiH u nadležnosti Ureda.\nSarajevo, 7. 6. 2022. godine\nNovi Konkurs za prijem pripravnika u Ured za reviziju institucija u Federaciji Bosne i Hercegovine\nPrethodni Oglas za popunu upražnjenog radnog mjesta u Uredu za reviziju institucija u Federaciji Bosne i Hercegovine, 13. 6. 2022. god.


Nacionalna služba za zapošljavanje - Vesti - Obukom do posla \nDirektor NSZ Zoran Martinović posetio Filijalu Prijepolje i poslodavca MDG doo\nObukom do posla\nPrijepolje | Vest, datum objave: 22. јул 2019.\nU prostorijama Filijale NSZ Prijepolje vrši obuka po internom programu koja traje tri meseca, a nakon toga kandidati koji ispune traženi limit biće zaposleni na neodređeno vreme.\n,,Obuka traje već mesec dana, za sada sve ide po planu i nadamo se da ćemo kandidate koji su već na obuci da zaposlimo. Očekujemo nastavak dobre saradnje sa Nacionalnom službom i planiramo da u nekim narednim godinama zapošljavamo još veći broj ljudi, tako da će nam ta saradnja biti potrebna”, rekao je Željko Dučić ispred kompanije MDG DOO.\nDirektor NSZ Zoran Martinović istakao je da je broj mladih nezaposlenih ljudi u Prijepolju dosta niži u odnosu na nivo u Srbiji, ali da nisu sigurni da li je to posledica većih migracija ili zapošljavanja.\n„NSZ je ove godine za Filijalu Prijepolje planirala da izdvoji oko 85 miliona dinara, što garantuje upošljavanje ili dodatnu obuku za 450 lica. Kvote su već prilično ispunjene, ali imali smo dobru saradnju i sa Opštinom Prijepolje, gde je udruživanjem akcionog plana omogućeno da se uključi još oko 120 lica. Zbog toga nastavljamo partnerstva sa svima koji mogu da budu korisni i doprinesu boljoj situaciji na tržištu rada”, rekao je Martinović.\n„Uloga NSZ jeste da poslodavcima širom Srbije, pa tako i ovde u Prijepolju, nudi finansijske podsticaje i kvalitetnu selekciju, da pomogne u raznim vrstama obuka i edukacija, kako bi oni koji izlaze iz sistema obrazovanja mogli da steknu dodatna iskustva, praktična znanja i veštine poput usavršavanja jezika, kursa informatike ili sticanje odgovarajućih licenci koji su im ulaznica kod poslodavaca”, rekao je Martinović dodajući da su i ove godine obezbeđena novčana sredstva za obuku za nove kandidate.\nDirektorka NSZ Filijala Prijepolje Ana Pejović istakla je da Nacionalna služba za zapošljavanje ulaže velike napore kako bi pomogla otvaranje novih radnih mesta. „Izuzetno mi je drago što mladi ljudi, posebno oni koji imaju visoko obrazovanje, imaju priliku da se zaposle. Pored osnovnog efekta zapošljavanja, pomenula bih i drugi, širi efekat, a to je da su ovi mladi ljudi osnovali porodice i upoznali svoje partnere u kompaniji, neki kupili stanove i tako povećali potrošnju u našem gradu, što je uticalo i na povećanje prosečne zarade i uopšte na bolju sliku u gradu. Nadam se da ćemo i ubuduće nastaviti saradnju sa kompanijom MDG DOO“, izjavila je Ana Pejović.\nInače, kompanija MDG DOO osnovana je 1991. godine u Kanadi, a u Prijepolju je počela sa radom 2015. godine. Bavi se proizvodnjom, prodajom i distribucijom personalnih računara i drugih proizvoda iz oblasti elektronike, aparata i nameštaja. U Prijepolju trenutno ima oko 180 zaposlenih i plan je da do kraja sledeće godine taj broj bude uvećan i dostigne 275 zaposlenih.\nDirektor Martinović gost TV Kopernikus datum objave: 14. март 2020.\nPromocija javnih poziva i konkursa NSZ u Mladenovcu datum objave: 11. март 2020. U Svečanoj sali „Dr Elsie Inglis“ u Mladenovcu održana je prezentacija javnih poziva i konkursa Nacionalne službe za zapošljavanje za 2020. godinu, u organizaciji ispostave Nacionalne službe za zapošljavanje u Mladenovcu i Filijale za grad Beograd, u saradnji sa Gradskom opštinom Mladenovac.\nRazmenjena iskustva sa kolegama iz Austrije datum objave: 11. март 2020. Nacionalna služba za zapošljavanje u saradnji sa Kancelarijom atašea za socijalna pitanja, zdravlje, negu i zaštitu potrošača Republike Austrije organizovala je u Beogradu stručni seminar „Zapošljavanje korisnika socijalnih pomoći i drugih teže zapošljivih kategorija“.\nPrezentacije programa i mera za podsticanje zapošljavanja na teritoriji Beograda datum objave: 10. март 2020. Nacionalna služba za zapošljavanje – Filijala za grad Beograd u saradnji sa Privrednom komorom Srbije i gradskim opštinama grada Beograda, otpočela je aktivnosti u cilju predstavljanja javnih poziva i konkursa Nacionalne službe za zapošljavanje za 2020. godinu.


THACI: NEĆE BITI PODELE KOSOVA — Bosnjaci.Net\nTHACI: NEĆE BITI PODELE KOSOVA\nObjavljeno: 06. September 2018. 14:09:30\nNeće biti podele, razmene teritorija ili Republike Srpske na Kosovu, poručio je još jednom predsednik Kosova Hashim Thaci na otvaranju dvodnevne 5. konferencije ambasadora Republike Kosovo, javlja Anadolu Agency (AA).\nThaci je kazao da je Kosovo deset godina nakon proglašenja nezavisnosti priznato od 116 država i učlanjeno u oko 200 međunarodnih organizacija, što je zasluga i kosovske diplomatije, koja je važna karika kosovske države sa drugim državama i međunarodnim organizacijama.\nIstakavši da je za učlanjenje u Evropsku uniju i NATO najvažnije imati dobre odnose sa svim susedima, Thaci je naveo da Kosovo ima odlične odnose sa susedima, te da preostaje još postizanje mirovnog sporazuma sa Srbijom. Po njegovim rečima, Kosovo u Briselu nikada nije dozvolilo, niti će, da se otvori pitanje podele ili razmene teritorija, ali tokom demarkacije granice Kosovo je spremno i na korekciju granice.\n“Imajući u vidu međunarodni momentum koji je stvoren, sada je vreme da otvorimo temu pripajanja Preševske doline Kosovu. Ovo je dugogodišnji zahtev Preševske doline. Kao predsednik, primio sam zahtev lidera Preševske doline da postavim taj zahtev u dijalogu u Briselu i pred međunarodnu zajednicu", rekao je Thaci. Dodao je i da će sporazum sa Srbijom biti potpisan samo ako podrazumeva obostrano priznaje, stolicu u Ujedinjenim nacijama i ako bude prihvatljiv i za SAD i EU.\nPredsednik Skupštine Kosova Kadri Veseli je kazao da godišnja konferencija ambasadora pada u osetljivom trenutku za Kosovo jer je kroz razne debate izneto mnogo nejasnoća u vezi dijaloga sa Srbijom. Veseli je, međutim, naglasio da je stav Kosova jasan da se dijalog sa Srbijom mora završiti kako bi zemlja mogla ići napred.\n“Naš stav je da je Kosovo suverena i nezavisna država, demokratska država, Kosovo je zapadnjačka zemlja potpuno orijentisana ka Sjedinjenim Američkim Državama i Evropskoj uniji, jedinstvene i nedeljive teritorije”, kazao je Veseli.\nOn je naglasio da temu podele Kosova guraju prosrpski i proruski krugovi, te je poručio da je za finalnu fazu dijaloga Kosovo-Srbija neophodan unutrašnji politički koncenzus, koga trenutno nema.\nPremijer Kosova Ramush Haradinaj naglasio je da dijalog sa Srbijom nema alternativu i da je potrebno postizanje pravno obavezujućeg sporazuma sa Srbijom. On je govorio i o projektima na kojima radi Vlada, kazavši da je jako bitno učlanjenje Kosova u Interpol, kao i da su Kosovske bezbednosne snage spremne za transformaciju u vojsku.\nNakon uvodnih govora dodeljena su priznanja penzionisanim ambasadorima, kao i članovima porodica preminulih diplomatskih službenika. Konferencija, kojoj prisustvuju i strane diplomate akreditovane na Kosovu, nastavila je rad tematskim panelima.


Sliško i Kurtić rekli "adio" nogometu - SportSport.ba\nSliško i Kurtić rekli "adio" nogometu\nNovosti iz banovićke Budućnosti\nPrvoligaš iz Banovića obavlja bazični dio priprema na izletištu Zlača. Trener Munever Rizvić radi s izmijenjenim sastavom, koji je u ljetnoj pauzi ostao bez prvog napadača Muhameda Mujića.\nNekadašnji mladi reprezentativac BiH, igrač Slobode i Olimpica, karijeru će nastaviti u Hrvatskoj. Također, karijeru su okončali Igor Sliško i Edis Kurtić, ali će oni najvjerovatnije ostati u klubu kao treneri u omladinskim kategorijama.\nU klub se vratio Pirić iz Splita, Ikanović, Mahmutović... dok je Trumić stigao iz lukavačkog Radničkog. Podsjetimo Budućnost je u prošloj sezoni, mimo svih očekivanja, prvoligaški status sačuvala u posljednjem kolu pobjedom nad Slobodom.


Ljudi i dogadjaji - datum: 2019-06-13 MLADI HERCEGNOVSKE GRADSKE MUZIKE IMALI USPJEŠNO GOSTOVANJE U NJEMAČKOJ Poziv Herceg Novom da ugosti radionicu za duvačke orkestre\nMladi članovi Gradske muzike Herceg Novi uspješno su učestvovali u projektu međunarodne radionice za duvačke orkestre u Babenhauzenu u Njemačkoj. Kao rezultat dobre saradnje, Herceg Novom je ponuđeno da bude domaćin sledeće međunarodne radionice u febuaru 2020. godine.Osmoro mladih Novljana, članova Gradske muzike uzrasta od 12 do 16 godina, bili su sa muzičarima iz Njemačke i Poljske dio velikog orkestra koji je brojio 62 člana. Pod dirigentskom palicom Patrika Šila iz Njemačke i Dariusa Leziona iz Poljske mladi muzičari su na aktivnim i dinamičnim probama uvježbali pet kompozicija. Svoje znanje pokazali su u finalnom dijelu projekta, nastupom na Festivalu muzike u gradu Natenhauzenu 1. i 2. juna. Ovaj festival okupio je 65 orkestara sa ukupno 1.700 muzičara, koji su defilovali pred preko 20.000 posjetilaca.\nJedinstveni, veliki orkestar koji su činili mladi članovi Gradske muzike Herceg Novi sa kolegama iz Njemačke i Poljske dobio je posebnu pažnju publike, u skladu sa sloganom prvog festivalskog dana - „Na mladima svijet ostaje“.Nakon sedam dana, mladi Gradske muzike Herceg Novi vratili su se iz Njemačke sa novim znanjem i iskustvima, ali i novim poznanstvima i prijateljstvima sa vršnjacima iz drugih zemalja koji su takođe zaljubljenici u muziku i zajedničko muziciranje. Direktor Centra za omladinu u Babenhausenu i direktor projekta saradnje mladih muzičara Evrope Majkl Sel izrazio je zadovoljstvo postignutim rezultatima i potencijalima mladih Novljana i Herceg Novog.\nZato je izrazio želju da sledeće, 2020. godine u februaru upravo Herceg Novi i Gradska muzika budu domaćini ove međunarodne radionice za duvačke instrumente i orkestre, uz potpunu finansijsku podršku partnera iz Njemačke. Kako je predloženo, realizacija projekta u Herceg Novom bila bi krajem februara 2020. godine, a konačna potvrda i detalji organizacije biće predmet razgovora u narednom periodu.Do saradnje i poziva za učešće na radionici u Babenhauzenu došlo je nakon prošlogodišnjeg učešća i osvajanja drugog mjesta u poljskom gradu Lobecu, na takmičenju duvačkih orkestara Evrope. Žiri, koji su činili i članovi iz Njemačke, zapazio je da u ansamblu Gradske muzike Herceg Novi svira veliki broj mladih, uzrasta od 12 do 25 godina, i odmah nakon festivala uputio poziv za ovu radionicu, koja je realizovana u okviru njemačko-poljskog kulturnog projekta.


Ulaganjima osnažen crnogorski zdravstveni sistem | MINA\nNaslovnicaCrna GoraUlaganjima osnažen crnogorski zdravstveni sistem\nUlaganjima osnažen crnogorski zdravstveni sistem\nPodgorica, (MINA) – Ulaganjem u ljude, opremu i objekte, zdravstveni sistem Crne Gore je osnažen i sve se više oslanja na sopstvene snage i kapacitete i manje zavisi od medicinskih centara u drugim državama, ocijenio je ministar zdravlja Kenan Hrapović.\nOn je, kako je objavljeno na Vladinom Tvitter nalogu, kazao da su prethodne tri godine rada Ministarstva zdravlja bile posvećene jačanju povjerenja građana u crnogorski zdravstveni sistem.\n“Svjesni da je zdravstveni radnik stub zdravstvene politike, trudili smo se da medicinski kadar ima veće mogućnosti za sopstveno usavršavanje i ličnu afirmaciju”, rekao je Hrapović.\nPrema njegovim riječima, kroz program kontinuirane medicinske edukacije na godišnjem nivou izdvajano je i do 750 hiljada EUR.\n“Omogućili smo, a u narednom periodu omogućićemo usavršavanje našim doktorima u najeminentnijim evrospskim medicinskim klinikama”, kazao je Hrapović.\nKako je istakoa, kontinuitet u edukaciji praćenja savremenih načela medicinske prakse i savremenih protokola u oblasti dijagnostike i liječenja, nedvosmisleno čine okosnicu kvalitetnog razvoja zdravstvene zaštite bilo koje države, pa i Crne Gore.\n“Stoga smo dodatno bili posvećeni specijalističkom usavršavanju, pa smo u prethodne tri godine odobrili 268 specijalizacija i 48 užih specijalizacija za crnogorske doktore”, rekao je Hrapović.\nKako je naveo, ove godine će 149 ljekara specijalista i deset supspecijalista vratiti u crnogorski zdravstveni sistem i doprinijeti razvoju jačanja zdravstvene zaštite.\n“Ulaganje u znanje pratilo je i ulaganje poboljšanja životnog standarda zaposlenih u zdravstvo, a ulažući 1,5 miliona EUR u stambenu zadrugu Zdravstvo uspjeli smo da riješimo egzistencijalno pitanje za 167 porodica”, rekoa je Hrapović.\nOn je dodao da je Vlada dodatno opredijelila još 1,5 miliona EUR za naredni trogodišnji period.\nPrema njegovim riječima, skoro sedam miliona EUR uloženo je u adaptaciju i rekonstrukciju objekata, kako bi građanima i zaposlenima pružili veće konfor, kvalitetan, moderan i prijatan radni ambijent.\n“Posle skoro deset godina imali smo višemilionsko ulaganje u opremu, a ono će se nastaviti”, istakao je Hrapović.


Politika: Vučić: Predsedništvo SNS uskoro o vanrednim izborima - BalkaniYUm.TV '); } //]]>\nVučić: Predsedništvo SNS uskoro o vanrednim izborima\nPrvi potpredsednik Vlade Srbije i lider SNS Aleksandar Vučić izjavio je danas da će sednica Predsedništva stranke na kojoj će članovi odlučiti o vanrednim izborima biti održana uskoro, ali je dodao da on još nije spreman za tu sednicu.\nVučić je novinarima prilikom obilaska graničnog prelaza Jaša Tomić rekao da mu je to najteže pitanje, jer se "bavimo svim drugim državnim problemima", ali da će sednica biti održana uskoro i da će tada biti doneta odluka o vanrednim izborima.\n"Još nisam spreman za tu sednicu", rekao je Vučić, a prenose elektronski mediji.\nOdgovarajući na pitanja o problemima u formiranju opština na KiM, Vučić je rekao da su tu s jedne strane različite želje i zahtevi u smislu da li će i gde biti koji grb, koja zastava, ko će da stavlja pečat i na kojoj strani, da tu Srbi hoće jedno, Albanci drugo, ali je dodao da su to "svakodnevne more kojih će nesumnjivo biti još".\nObilazeći granični prelaz sa Rumunijom Vučić je rekao da se nada da na tom mestu 2020. godine neće biti granica jer će Srbija postati članica Evropske unije.\nGranični prelaz Jaša Tomić za Srbiju ima veliki ekonomski značaj, dodao je i poželeo da dve zemlje učine sve kako bi prelaz radio ne samo za praznike već čitave godine.


Crna Gora: Srpski državljani osuđeni na pet meseci zatvora - Centar za evroatlantske studije - CEAS\nKrivicu su danas u sudu priznali Aleksandar Čurović, Nikola Đurić, Siniša Ćetković, Dejan Stanojević i Ivica Matić.\n"Oni su priznali su da su bili deo kriminalne organizacije čiji je plan bio nasilni ulazak u Skupštinu Crne Gore i protivustavno proglašenje Demokratskog fronta (DF) za pobednika demokratskih izbora koji su održani 16. oktobra", saopštilo je Tužilaštvo.\nJedan od osuđenih Dejan Stanojević je u sudnici Višeg suda kazao da je grupa po završetku govora političara "trebalo da krene na Skupštinu u trenutku kada bi se stvorio metež".\nOsuđeni su u Višem sudu rekli da su došli da podrže DF, kao i da im je "rečeno da će mnogo ljudi doći iz Srbije da podrži braću".\nOni, međutim, nisu rekli ko će da komanduje "masom ljudi i političarima kada se stvori metež, da nasilno uđu u Skupštinu Crne Gore".\nU pritvoru su ostali penzionisani general Žandarmerije Srbije Bratislav Dikić i još četvorica državljana Srbije uhapšenih dan uoči oktobarskih izbora u Crnoj Gori, Branka Milić, Dragan Maksić, Srboljub đorđević i Milan Dušić.\nMeđu osumnjičenima su dvojica ruskih i dvojica srpskih državljana za kojima je raspisana Interpolova poternica, a koje Srbija odbija da izruči.\nSvedok saradnik Tužilaštva je Aleksandar Sinđelić koji je na slobodi, dok je bivši srpski policajac s Kosova Mirko Velimirović, koji je po navodima Tužilaštva, neposredno uoči izbora 16. oktobra, otkrio plan grupe, u decembru prošle godine osuđen na šestomesečnu zatvorsku kaznu.\nSud je ranije danas produžio pritvor Mihailu Čađenoviću, vozaču lidera DF-a Andrije Mandića za još dva meseca , što je izazvalo oštru rekaciju Fronta koji je ocenio da je reč o "pritisku i hajci" na taj savez u "režiji režima".\n"Ne postoji pravno utemeljenje da Čađenović ostane u pritvoru. Niko iz DF-a nije imao kontakt s ljudima koje (specijalni tužilac Milivoje) Katnić dovodi u vezu sa organizacijom takozvanog državnog udara", kazao je novinarima jedan od osumnjičenih lidera Fronta Milan Knežević.


Osmani: Uskraćivanje članstva u Vijeću Evrope predstavlja uskraćivanje pristupa pravdi za građane Kosova - Kosova Info\nHome SRB-BIH Osmani: Uskraćivanje članstva u Vijeću Evrope predstavlja uskraćivanje pristupa pravdi za građane Kosova\nPovodom 70. godišnjice Evropske konvencije o ljudskim pravima i istovremeno početka njemačkog predsjedavanja Komitetom ministara Vijeća Evrope, danas aktulena predsjednica, dr. Vjosa Osmani učestvovala je na virtualnoj međunarodnoj konferenciji.\nAktuelna predsjednica Osmani čestitala je kancelariji Savjeta Evrope – Priština i njemačkoj ambasadi u Prištini za ovu organizaciju, ističući važnost posvećenosti zaštiti ljudskih prava.\n“S rastućom tendencijom propitivanja samih temelja ove Konvencije, takvi događaji i konferencije nude nam izvrsnu priliku da razmislimo o tome koliko smo daleko došli i čemu bismo trebali dati prioritet na svom daljem putu do njih. zagarantovala zaštitu ljudskih prava “, rekla je v.d. Predsjednica Osmani.\nPrema njenim riječima, dobro je što Konvencija nije zamrznuta na vrijeme, već se kroz praksu Evropskog suda za ljudska prava uspjela prilagoditi okolnostima.\n“Iako ostaje nesporno da je ova Konvencija do danas najvažniji i najuspješniji dokument za zaštitu ljudskih prava u Evropi, žalosno je što Kosovu nije dozvoljeno da se pridruži Vijeću Evrope. Na Kosovu se Konvencija direktno primenjuje na član 22. Ustava Republike Kosovo. Međutim, zaista nije fer da se Kosovo još nije pridružilo Vijeću Evrope, jer tako nešto predstavlja kršenje ljudskih prava uskraćivanjem prava na pristup pravdi za građane Kosova“, naglasila je v.d Predsjednica.\nNa međunarodnoj konferenciji koja nastavlja rad, učesnici su i njemački ambasador, Jorn Rohde, šef kancelarije Saveta Evrope u Prištini Frank Power, visoki predstavnik Vijeća Evrope, Europskog suda za ljudska prava, i dr. /Kosova.info/\nHoti: Ismet Peja ušao u umetničku istoriju Kosova


U Viši sud u Beogradu stigla je stigla zamolnica za izručenje 11 srpskih državljanja optuženih za digitalnu prevaru, koji imaju boravište u Nišu\nU Srbiji je ovo nastavak prvog postupka ekstradicije naših državljana stranoj zemlji -ne računajući izručenja Haškom tribunalu, koji je pravno izuzetno sporan, kako tvrde pravni zastupnici optuženih\nSaslušanje je već bilo zakazano za ponedeljak, ali je odloženo kako bi se advokati odbrane upoznali i pripremili sa zahtevima iz pristiglog pisma\nPošto nismo imali dovoljno vremena da izvršimo uvid u predmet i da se izjasnimo po tom zahtevu, svi branioci su dali podnesak za prezakazivanje i to je odloženo za sledeću nedelju, kaže advokat iz Niša Miloš Petrović, koji zastupa dvojicu od 11 optuženih\nOni se terete da su od 2011. godine kao organizovana kriminalna grupa napravili 16 lažnih investicionih platformi, odnosno brokerskih portala, preko kojih su investitorima iz celog sveta, među kojima „većini iz SAD“, prodavali fiktivne akcije preduzeća a novac usmeravali na svoje račune u inostranstvu, protivpravno zaradivši „najmanje 70 miliona dolara“\nfoto: saj Višeg suda u Beogradu\nIz Sjedinjenih Američkih Država(SAD) u Viši sud u Beogradu stigla je zamolnica za izručenje 11 srpskih državljanja optuženih za digitalnu prevaru, koji imaju boravište u Nišu.\nOvo je, inače, u Srbiji nastavak prvog postupka ekstradicije naših državljana stranoj zemlji -ne računajući izručenja Haškom tribunalu, koji je pravno izuzetno sporan, kako tvrde neki od pravnih zastupnika 11 građana Srbije protiv kojih je u SAD podignuta optužnica zbog digitalne finansijske prevare.\n– Zamolnica SAD-a zaprimljena je u sudu prošlog petka pred kraj radnog vremena i isti dan je za ponedeljak bilo zakazano saslušanje svih lica. Međutim, saslušanje se nije održalo iz razloga što su branioci okrivljenih tražili da se upoznaju sa zamolnicom kao i dodatni rok kako bi se pripremili za izjašnjenje na istu – naveli su u Višem sudu.\nIako je ročište na zahtev odbrane odloženo, uhapšenima je određen pritvor.\n– Pošto nismo imali dovoljno vremena da izvršimo uvid u predmet i da se izjasnimo po tom zahtevu, svi branioci su dali podnesak za prezakazivanje i to je odloženo za sledeću nedelju. Sami okrivljeni su taj zahtev primili u 11 časova u ponedeljak, a u 12 istog dana je već bilo zakazano saslušanje- precizira Petrović.


Jovanjica, nova pitanja: Traži se ispitivanje uloge načelnika BIA za Beograd\nVesti Autor:Jelena Zorić14. maj. 202119:49 > 20:0418 komentara\nPotpredsednik Narodne stranke Miroslav Aleksić na konferenciji za novinare postavio je pitanja državnom vrhu Srbije i nadležnim institucijama - da li će se utvrditi uloga Mirka Škera u aferi "Jovanjica", koji je u trenutku hapšenja Predraga Koluvije bio načelnik centra Bezbednosno-informativne agencije za Grad Beograd.\nKoliko je bio veliki prsten zaštite oko Jovanjice, prema optužnici najveće plantaže droge u Evropi i njenog vlasnika Predraga Koluvije? Opozicioni političar Miroslav Aleksić traži da se ispita uloga načelnika u BIA za Beograd Mirka Škera, koji je učestvovao i na kolegijumu koji su, u oktobru 2020. godine, održali Aleksandar Vučić i direktor BIA, u sedištu te institucije, kada su najavljena hapšenja pripadnika mafije.\n„Jedan od ljudi koji se dovodi u vezu sa Jovanjicom i postavlja se pitanje šta je njegova uloga, jeste Mirko Škero. To je ovaj gospodin, ovde, on je takođe prisustvovao kolegijumu u BIA, kada je predsednik države najavio obračun sa mafijom“, rekao je potpredsednik Narodne stranke Miroslav Aleksić.\nAleksić pita: Koja je uloga Mirka Škera iz BIA u aferi „Jovanjica“\n14. maj. 2021 10\nDa li bi legalizacija marihuane bila „zelena karta“ za slobodu Koluvije?\n29. apr. 2021 55\nPodsetimo, Aleksić je, oko dve nedelje posle upada policije na imanje kod Stare Pazove, u novembru 2019. godine, prvi obavestio javnost da je tokom te akcije zaplenjeno nekoliko tona marihuane i da je sumnjivo to što policija od medija sakriva takvu vest. U optužnici Jovanjica 2, kojom se terete pripadnici bezbednosnih službi da su bili Koluvijini saradnici, navode se prepiske okrivljenih u kojima se govori o zataškavanju slučaja.\nPolicajac Bojović: Mediji su sada najvažniji da ne ode vest o hapšenju, vojne službe i BIA mogu da stopiraju vest o hapšenju.\nPotpredsednik Narodne stranke kaže da bi trebalo ispitati da li je tada upravo Škero radio na zaustavljanju informacija ka medijima. Dodaje, od kada je Koluviji i saradnicima počelo suđenje, Škero radi suprotno, te od novinara iz tabloida ima saznanja da je on taj koji naručuje tekstove u kojima se kao krivci predstavljaju tužilac Saša Drecun i inspektori za borbu protiv narkotika beogradske policije.\n„Da li je Mirko Škero prvi na spisku koji treba da se nađe u optužnici Jovanjica 3, ako jeste, sigurno nije poslednji, da li je on most koji vodi do vrha države?“, pita se Aleksić.\nPrema Aleksićevim rečima, uhapšeni pripadnici BIA tvrde da su na Koluvijino imanje išli na zahtev načelnika za Beograd Škera. Bez njegovog odobrenja, ali i odobrenja direktora Bratislava Gašića, Aleksic ocenjuje da BIA ne bi mogla da prima ni Koluvijine donacije, kojima su opremljena dva centra te agencije.\nBIAJovanjicaJovanjica 2Miroslav Aleksić


RTS :: Oko: Rasim Ljajić\nRTS 1 Oko: Rasim Ljajić\npetak, 24. jan 2014, 18:25\nOko: Rasim Ljajić\nDa li će se 16.marta glasati samo u Beogradu ili i u celoj Srbiji? S kim će na izbore SDP?\nOvde možete pročitati kraću, tesktualnu verziju emisije Oko\nRasim Ljajić, predsednik SDP.a i ministar trgovine u emisiji Oko govoriće o trenutnoj političkoj situaciji u Srbiji; koliko smo blizu vanrednih parlamentarnih izbora, od čega sve zavisi ta odluka te šta će biti ključne teme kampanje ukoliko izbori budu raspisani.\nDa li će njegova Socijaldemokratska partija Srbije na eventualne parlamentarne izbore ići u nekoj koaliciji, na nečijoj listi ili možda razmišlja i o debitantskom, samostalnom nastupu na izborima?\nKao bivši ministar rada kako gleda na odustajanje od "Radulovićevog" Zakona o radu, ko se tu preigrao a kao sadašnjeg ministra trgovine pitaćemo ga kad će napokon svetski trgovinski lanci, poput nemačkog Lidla, da počnu da posluju u Srbiji.\n(subota, 25. jan 2014, 07:56) - Tomislav [neregistrovani]\nLjajic The Man,\nLjajic se stavio u sluzbu naroda svim svojim bicem I narod to vidi I postuje. Kako je to moguce, politicar mora I da laze I da se dodvorava? Izgleda da ne mora, gospodin Ljajic se drzi onoga sto je rekao kao mladi lekar "... svečano obećavam da ću svoj život staviti u službu humanosti ... "\n(subota, 25. jan 2014, 00:10) - LONDON1953 [neregistrovani]\nCovek sa merom\nZaista je gosp.LJajic jedan covek sa merom i veom visokom opstom a i politickom kulturom i sa realnim pogledima na nasu kako politicku tako i ekonomsku realnost,pa prosto ne cudi sto je pozeljan kao koalicioni partner za svaku politicku opciju.Prosto raduje da u politici imamo i ovakvih licnosti....


banatski paori – AGRO VESTI by agronews.rs\nPosts tagged "banatski paori"\nPoljoprivrednici prete generalnim štrajkom\nBanatski paori najavljuju generalni štrajk poljoprivrednih proizvođača, ukoliko nadležni organi Republike Srbije ne krenu u rešavanje gorućih agrarnih problema. Oni najavljuju protestnu vožnju sa poljoprivrednom mehanizacijom ka Vladi Republike Srbije i ostanak do konačnog rešenja problema\nPokrenuta inicijativa za formiranje Poljoprivredno šumarske komore\nNa 6. Saboru poljoprivrednika Srbije formiran inicijativni odbor za osnivanje Poljoprivredno šumarske komore formiranjem Saveta agrarnih organizacija Srbije – SAOS.\nVraćanje zemljišta starim vlasnicima ide sporo\nPoljoprivrednog zemljišta u Srbiji ima dovoljno za sve, nekih 540.000 hektara, a prema nekim procenama 110.000 hektara se potražuje kroz restituciju. Ono što je sporno u celoj priči jeste što vraćanje zemljišta starim vlasnicima ide mnogo sporo.\nBP: Više od polovine poljoprivrednika ima nerešeno penziono osiguranje\nU Vojvodini preko 50 odsto, a južno od Dunava blizu 80 odsto poljoprivrednika imaju problem nerešenog penzijskog osiguranja, navodi se u saopštenju asocijacije poljoprivrednika Banatski paori.\nPodzemne vode ugrožavaju 30 hiljada hektara zemlje u Vojvodini\nTrenutna procena je da je u Vojvodini poplavljena površina od 2.300 hektara, što čini ispod jedan odsto, a da je 16,3 odsto, odnosno oko 28 hiljada hektara zemlje prevlaženo, potvrđeno je za RTV u Pokrajinskom sekretarijatu za poljoprivredu, vodoprivredu i šumarstvo.\nPredstavnici asocijacije “Banatski paori”, zatražili su od vlade da nastavi istrage o poslovanju Robnih rezervi, kao i o regularnost rada i skladištara.\nPoljoprivrednici, nezadovoljni otkupnom cenom suncokreta i predstavnici četiri uljare nisu u petak, na sastanku u Ministarstvu poljoprivrede, uspeli da se dogovore o većoj otkupnoj ceni te uljarice, što je bio zahtev ratara.


Generali povodom "non papera": Nema podjele BiH i nikad je neće ni biti - Portal 072info\nČlanovi Udruženja generala Bosne i Hercegovine pozivaju sve patriotske snage, sve građane Bosne i Hercegovine, sve političke i društvene organizacije, članove akademske zajednice, vladine i nevladine organizacije, na zajednički glas i poruku svima koji teže podjeli Bosne i Hercegovine – da podjele nema i da je nikad neće biti.\nTo je saopćeno nakon današnje sjednice Upravnog odbora Udruženja, održane u proširenom sastavu, kada su razmotrena aktuelna dešavanja u Bosni i Hercegovini prouzrokovana pojavom „non paper“ akta i idejama o „mirnom razdruživanju“ zemlje.\nBosna i Hercegovina je neupitna činjenica\n– U punoj mjeri i svim svojim bićem protivimo se idejama retrogradnih snaga koje na sve moguće načine žele pokrenuti aktivnosti na realizaciji ideja sadržanim u „non paper“ aktu. Bosna i Hercegovina je neupitna činjenica i nije nikakva „dejtonska tvorevina“ kakvom je žele prikazati pojedini međunarodni i domaći akteri. Sve njih pitamo – da li su svjesni kakve bi posljedice prouzrokovao ponovni pokušaj realizacije njihovih ideja? Mi kao generali proistekli iz posljednjeg odbrambeno-oslobodilačkog rata ne želimo da se ponovi bliska historija i da na ovim prostorima nastaju novi ratni generali – citat je iz saopćenja.\nIz Udruženja ističu da narodi Bosne i Hercegovine ne zaslužuju još jedno stradanje “zbog suludih ideja pomahnitalih i nedoraslih likova koji isključivo gledaju lični interes”.\nNaša djeca i buduća pokoljenja u Bosni i Hercegovini zaslužuju da žive u prosperitetnoj i naprednoj državi, poručili su također.\nIzuzetno ih zabrinjava, naveli su iz Udruženja, začuđujuća šutnja predstavnika međunarodne zajednice u Bosni i Hercegovini, kao i šutnja čelnika država Evropske unije.\nKrvava dešvanja iz devedesetih\n– Pitamo ih da li su zaboravili na krvava dešavanja iz devedesetih u našoj zemlji, kada su svojim nečinjenjem i kalkulantskim odnosom dozvolili agresiju na međunarodnu priznatu članicu UN-a. Pozivamo administraciju Sjedinjenih Američkih Država i Ambasadu SAD u BiH da kao dokazani prijatelji Bosne i Hercegovine i njenih naroda te kao vodeća demokratija u svijetu i tvorac Dejtonskog mirovnog sporazuma preduzmu sve aktivnosti kako bi se zaustavile snage destrukcije, kako unutar naše zemlje, tako i njihovi pokrovitelji iz Evrope – citat je iz saopćenja.\nGenerali također ističu da ne treba dozvoliti da šutnja progresivnih snaga bude protumačena kao znak da nemaju šta reći i da se slažu s retrogradnim i destruktivnim idejama.\nPrethodni članakŠepić odgovorio Izetbegoviću: Što nisi stao ispred naroda kod vakcinacije?\nSljedeći članakAko ste na kafi s nekim ko pije čistu crnu, moguće je da sjedite sa psihopatom


Vesti online / Vesti / Društvo / Srpski u Norveškoj i Finskoj\nSrpski u Norveškoj i Finskoj\nDopunska nastava srpskog jezika do sada se odvijala u osam zemalja širom sveta, a od jeseni im se priključuju i Norveška i Finska. U septembru će početi sa radom dva odeljenja u ovim zemljama, jedno u Helsinkiju, jedno u Oslu.\nNa konkurs se javilo 262 prosvetara\n- Kao i prethodnih godina, Ministarstvo prosvete, nauke i tehnološkog razvoja raspisalo je konkurs za nastavnike srpskog jezika koji će učiti našu decu u inostranstvu. Izabrano je 24 stalna nastavnika koji su zaposleni u školama u Srbiji, i 22 honorarna koja imaju prebivalište u zemljama u kojima će raditi. To je dva nastavnika više nego prošle godine. Bilo je mnogo zahteva da se zadovolji potreba za nastavnicima srpskog jezika u skandinavskim zemljama, tako da za sada šaljemo dva nastavnika, a očekujemo u budućnosti još novih odeljenja tamo - rekao je za "Vesti" Milovan Šuvakov, pomoćnik ministra prosvete.\nNa konkurs se javilo 262 prosvetna radnika, a nakon testiranja u oblasti informatičke pismenosti, 121 nastavnik pozvan je na razgovor.\n- Prilikom izbora trudili smo se da to pre svega budu ljudi koji nikada nisu išli u inostranstvo da rade. Uglavnom je mlađi nastavni kadar, a razlog za to je uglavnom bolje poznavanje savremenih tehnologija, što doprinosi lakšem prilagođavanju novim metodama učenja koje vladaju u svetu - kaže Šuvakov.\nNastavnici odlaze na dve do četiri godine, a nakon povratka ih čekaju njihova radna mesta u Srbiji, gde će, prema rečima Šuvakova, moći da upotrebe sva pozitivna iskustva koja nose iz drugih obrazovnih sistema. Plate finansira država Srbija. Za stalne nastavnike je prosečna plata oko 1.500 evra, dok se za honorarne saradnike zarada kreće oko 500 evra.\n- Ukoliko bi se roditelji uključili sa nekim simboličnim doprinosima, nastava srpskog jezika u dijaspori bi mogla da bude još kvalitetnija. Ali roditelji uglavnom nisu zainteresovani - rekao je Šuvakov.\nUčenici osim srpskog jezika uče i predmete "Moja otadžbina Srbija" i "Osnovna kultura srpskog naroda", a udžbenici su elektronski.\nOdeljenja i u Nju Džerziju\nMinistarstvo prosvete do sada nije slalo nastavnike srpskog jezika u Ameriku, ali zbog sve većeg broja zahteva, kako roditelja tako i konzularnih predstavništava, Šuvakov očekuje u budućnosti i odeljenja u SAD.\n- Postoji plan da se u Nju Džerziju uvede dopunska nastava na srpskom jeziku, ali još je sve na nivou ideje. Finansije su uvek najveći problem, ali pokušavamo da nađemo najbezbolnije rešenje i za našu dijasporu i za srpski budžet - kaže Šuvakov.\nNEMAČKA Dopunska škola čeka učenike\nSVET Samo u štampanom izdanju "Vesti": Dopunskoj se crno piše


Pravo na BeoGrad | Млади Истраживачи Србије\nTrenutno: Pravo na BeoGrad\nPravo na BeoGrad\nProjekat “Pravo na BeoGrad” (15/03/2010-15/03/2011) bavio se problemom orgomnog uticaja saobraćaja na kvalitet životne sredine, posebno u urbanim sredinama, sa naglaskom na nedostatak multi-disciplinarnog pristupa i većeg uključenja civilnog sektora u donošenje odluka u sferi urbanog transporta.\nCilj: stvoriti preduslove za sistematsko bavljenje rešavanjem problema uticaja saobraćaja na kvalitet životne sredine u Beogradu, kroz povezivanje građana, civilnog društva i institucija sa donosiocima odluka i pravljanjem preseka stanja o potrebama i mogućim rešenjima.\nKompleksnost teme – odnos i međusobni uticaji transporta i životne sredine, uslovila je da projekat „Pravo na BeoGrad” bude dizajniran kao skup metodski različitih aktivnosti: diskusija i konsultacija sa zainteresovanim stranama, promotivno-edukativne kampanje i istraživanja.\nPo završetku projektnog perioda može se zaključiti da se uspleo u namerama i da je suštinski rezultat projekta:\nokupljena grupacija orgnaizacija i institucija – paltforma zainteresovanih strana, i\nsvojevrsni zaključci proistekli iz kampanje, istraživanja i konsultativnog procesa koji daju smernice kako se dalje baviti ovom temom.\nNa putu ostvarivanja projektnim predlogom predviđenih rezultata, projektni konzorcijum je sproveo veliki broj aktivnosti:\nSa zainteresovanim stranama se radilo tokom celog projekta i to kroz održana: 3 okrugla stola, 5 sastanaka međusektorske grupe i nacionalnu konferenciju.\nOkrugli stolovi su imali ulogu da se diskusijom oko aktuelnih problema, kao što su: Problemi parkiranja u Beogradu; Saobraćaj i klimatske promene; Parkiranje i javni prevoz; okupe najvažniji akteri iz sfere nadležnih institucija i organizacije i pojedinci posebno zainteresovani, ali i odgovorni za unapređenje stanja u ovim temama. Iz njih su kao dodata vrednost projektu proistekle i 2 javne ekološke tribine, pokretanje novih partnerstava i aktivnosti sa opštinama Savski Venac i Vračar.\nMeđusektorska grupa je za okosnicu imala paneliste prvog okruglog stola iz beogradskih institucija i organizacija, zatim je kroz pripremne sastanke za nacionalni konsultativni sastanak proširila svoj sastav na veći broj predstavnika lokalnih zajednica iz Srbije. Na poslednjem, 5-tom sastanaku radne grupe, na kom su učestvovali najaktivniji akteri tokom projekta, izražena je volja i namera da se nastavi sa zajedničkim radom i po završetku projekta.\nKonsultativni proces zasnovan na opservacijama stečenim tokom realizacije prethodnih aktivnosti, uključujući 3 pripremna sastanka u Užicu, Nišu i Novom Sadu i veliki nacionalni sastanak u Beogradu, jasno je pokazao da: teme planiranja razvoja održivog transporta imaju važnu i urgentnu poziciju kod mnogih lokalnih zajednica; dosadašnja praksa nije bila zasnovana na međusektorskoj saradnji; je veliki broj aktera i sektora koji treba da budu konsultovani kada je u pitanju odnos transporta i životne sredine, jer to svakako nije pitanje specijalizacije jedne struke.\nOd brojnih preporuka koje su definisane tokom navedenih aktivnosti, u kojima je učestvovalo oko 200 pojedinaca, izdvajaju se 3 grupe koje nam ukazuju na dalje pravce u kojima ova tema i rad platforme zaintersovanih strana treba da ide:\nNeophodno je praktikovati i povećavati učešće građana u svim procesima planiranja razvoja transporta.\nPoboljšati uslove za bezbedan biciklistički saobraćaj, u kontekstu izgradnje nove infrastrukture: staza, parkirališta, traka na kolovozima i adekvatne signalizacije.\nNapraviti reviziju postojećih edukativnih programa o saobraćaju u obaveznom školstvu i vozačkoj obuci i podsticati neformalne programe edukacije sa ciljem poboljšanja saobraćajne kulture i podizanja svesti o potrebi za razvojem održivijih rešenja transporta.\nNamera projektnog konzorcijuma “Pravo na BeoGrad” je da nastavi sa održavanjem platforme zainteresovanih organizacija i institucija (u formi neformalnog radnog tela) spremnih da u delokrugu svojih misija rade na sprovođenju ovih preporuka i po isteku projekta.\nSpecifične teme promotivno-edukativne kampanje kroz ulične akcije pratile su osnovne probleme koji su diskutovani tokom konsultantske komponente:\nIntegracija bicikla u javni prevoz – bila je okosnica akcije održane u Beogradu i Kleku kod Zrenjanina.\nZagovaranje za smanjenje gradnje novih parking mesta u centru Beograda – bilo je smešteno u performans „Parking time”.\nIzgradnja i postavljanje češlja za bicikle ispred Kancelarije za mlade na Novom Beogradu, predstavljalo je „pokaznu vežbu” za jednu od preporuka konsultativnog procesa.\nPet radionica za mlade održane su u beogradskoj opštini Palilula, u tri isturena odelenja osnovne škole Olga Petrov, u seoskim mestima Dunavac, Kovilovo i Glogonjski rit, sa namerom da pospeše uključivanje perifernih delova grada koji još uvek mogu izbeći greške u ravoju transporta prateći preporuke održivog planiranja.\nIako je grantirani predlog projekta predvideo samo izradu komparativne analize Beograda sa drugim gradovima u okruženju, dodatnim zalaganjem obezbeđeno je kofinansiranje za sprovođenje istraživanja o stavovima građana, koje imalo za cilj da utvrdi postojeće tendencije u viđenju saobraćaja u Beogradu od strane građana, kako bi se na osnovu osnovnih nalaza definisala metodologija za sprovođenje dubinskog istraživanja na ovu temu.\nKomparativna analiza se bavila Beogradom u odnosu na gradove sa koji su imali ili još uvek imaju slične infrastrukturne probleme. Vodilo se i kriterijumom: da je struktura grada, u fizičkom i populacionom smislu slična kao i beogradska i na posletku da su to gradovi u nekom neposrednom okruženju, što je značilo da osim geografskih sličnosti, neophodna je i sličnost u mentalitetu populacije. U finalnom prikazu dat je po jedan pozitivan primer saobraćajne infrstrukture u: Zagrebu, Ljubljani, Budmpešti i Beču.\nPercepcija i stavovi građana prema saobraćaju u Beogradu – bilo je pilot istraživanje i izvedeno je kroz metod fokus grupa. Tokom ispitivanja, testirane su i različite ideje koje bi mogle doprineti rešavanju problema gužvi i zastoja u saobraćaju. Posebna pažnja posvećena je razumevanju i mapiranju mesta za intervenciju. Testirane su ideje koje ne spadaju u red kapitalnih investicija (izgradnja mostova, metroa), već su predložene mere podrazumevale manje zahvate – posmatrano u kontekstu sredstava i vremena. Obzirom da ovi predlozi značajno utiču na promene svakodnevnih obrazaca ponašanja učesnika u saobraćaju, posebna pažnja posvećena je proceni spremnosti ispitanika, da prihvatajući neku od njih, menjaju svoje navike.\nOrganizacije civilnog društva i donosioci odluka (na nivou grada Beograda)\nBeograd, Užice, Niš, Novi Sad, Klek (Zrenjanin)


VojvodinaCafe - Limanci u borbi protiv betonizacije zelenih površina\nVest objavljena: 01.06.2018 08:58\nGrađani su ostali sami i prinuđeni su da se samoorganizuju i odbranu svojih prava i imovine uzmu u sopstevene ruke, pošto su ih izneverile nadležne institucije, a postojeće političke i druge organizacije ne brane dovoljno javni interes, upozoravaju sagovornici VOICE-a. Kako navode, najvažnije je da u društvu postoji dijalog, ali ako njega nema, legitimno je i legalno boriti se vaninstitucionalno, pojedinačno ili stvaranjem ad hoc pokreta i inicijativa, prenosi portal Autonomija.\nUpravo to se dešava trenutno u zemlji: građani se samoorganizuju iz najrazličitijih razloga – od borbe za očuvanje aerodroma u Nišu, borbe protiv besramnog pokušaja pljačke u Požegi, preko pokušaja sprečavanja nasilnih izbacivanja građana iz njihovih prebivališta i borbe za zdraviju životnu sredinu i uslove stanovanja.\nSamo u poslednjih dvadsesetak dana Novosađani su organizovali nekoliko protesta i peticija u više delova grada. Prvo su građani Rotkvarije, okupljeni oko inicijative „Ne damo livadicu“, protestom i peticijom reagovali na najavu da bi na zelenoj površini na uglu ulica Jovana Subotića i Kisačke trebalo da nikne osmospratnica. Kako su naveli, reč je o poslednjoj zelenoj površini u krugu od nekoliko blokova. Nakon dve nedelje, organizovan je i protestni piknik, dok su se istovremeno građani Limana, okupljeni oko inicijativa „Sačuvajmo Liman od Betona“ i „Ne damo park – ulice Boška Buhe i Milice Stojadinović protiv betoniranja“ suprotstavili ideji izgradnje šest javnih garaža u tom delu grada. Kako je predviđeno planom generalne regulacije Limana sa Univerzitetskim kampusom, koji je na javnom uvidu do 25. maja, na mestu zelenih površina i već postojećih parkinga trebalo bi da budu izgrade garaže na više etaža, na štetu zelenih površina.\nGradonačelnik Novog Sada Miloš Vučević optužio je na konferenciji za novinare građanske inicijative da iz političkih ciljeva organizuju peticije i proteste protiv izgradnje javnih garaža i obdaništa, podsetivši da je jedan od najvećih problema u gradu upravo parking. Vučević je rekao da će se zahtevima Limanaca baviti nadležne komisije i službe grada. Takođe, podsetio je da je plan po kome bi na Limanu II, na zelenoj površini trebalo da bude izgrađen vrtić, usvojen još 1999. godine, za vreme vlasti Demokratske stranke, te da tada nije bilo protesta ni peticija.\n– Znaju da ne mogu da imaju politički uticaj kroz Demokratsku stranku i ostale stranke, kao što su stranke Đilasa i ostalih, pa će ići kroz te inicijative i grupe, da se politički organizuju. Sad vidim da je popularno “ne dam parkić”, “ne dam ovo, ne dam ono”. Super, ne dajte ništa – rekao je Vučević, a na pitanje ima li dokaze za takve tvrdnje odgovorio je sa:\n– To je moja politička ocena. Dozvolićete da imam pravo na političku ocenu.


Vreme 1604 - Intervju – Tatjana Lazarevic, urednica portala Kossev: Registrovanje stvarnosti\n"Još u septembru prošle godine", kaže za "Vreme" Tatjana Lazarević, "kosovsko Ministarstvo unutrašnjih poslova saopštilo je da će vlasnici vozila na Kosovu koji poseduju KS registarske tablice biti dužni da ih zamene sa registarskim oznakama RKS. Iz ovog ministarstva su naveli da se završavaju sve procedure registracije vozila sa KS registarskim oznakama"\nNajave o primeni onoga što kosovske vlasti sada nazivaju reciprocitet – ukidanje srpskih tablica sa oznakama kosovskih gradova i uvođenje probnih tablica za vozila iz Srbije traju već mesecima, odnosno godinama. Kosovske vlasti su ranije isticale kako se radi samo o primeni već postignutih dogovora. Beograd tvrdi da insistira na primeni briselskih dogovora, ali optužuje Prištinu za jednostranu primenu, objašnjava za "Vreme" Tatjana Lazarević, urednica portal Kossev.\nU većinski srpskim sredinama, objašnjava ona, tokom poslednjih deset godina koristile su se RKS, KS i SRB tablice. Što se srpskih sredina tiče, Srbi na Severu koriste srpske tablice gradova na Kosovu i Metohiji – KM, PR, PE, GL... Ali već godinama sa njima nisu mogli da prelaze južno od Ibra jer bi se odmah zaplenile. Pravilo da ovakve tablice ne važe iz Prištine odnosilo se i na Sever, odnosno prelaze Jarinje i Brnjak, ali se defakto nije primenjivalo, pa su vozila sa ovim tablicama kojih, prema nekim podacima, ima oko 9000, nesmetano saobraćala.\nIpak, tokom godina, na Severu je sve više Srba svoja vozila registrovalo u centralnoj Srbiji, na primer, KV, KG, BG, VB... Naime, sa ovim vozilima kretali su se nesmetano svuda – na severu, jugu, u centralnoj Srbiji. Slično su radili i neki Albanci registrujući vozila u Bujanovcu i Preševu...\nU svakom slučaju, od 2016. do sada, za tablice RKS nastavljeno je korišćenje probne SRB na teritoriji centralne Srbije, dok su vozila sa srpskim tablicama nesmetano saobraćala na Kosovu.\nKonačno, iz tog navodnog tehničkog aranžmana iz 2016, jedna od glavnih vesti koja je obostrano potvrđena jeste bio aranžman produžetka tzv. neutralnih tablica KS, za još narednih 5 godina, dakle do 15. septembra 2021. (dakle, od 2011. do 2016, pa do 2021) sa razumevanjem da će se dve strane u Evropskoj uniji dogovarati kako dalje.\nMeđutim, 18. septembra 2020. u Prištini je doneta odluka o zabrani vađenja novih tablica KS, tako da je poslednja registracija za te tablice istekla ovog 18. septembra.\nJoš u septembru prošle godine, podseća Tatjana Lazarević, kosovsko Ministarstvo unutrašnjih poslova saopštilo je da će vlasnici vozila na Kosovu koji poseduju KS registarske tablice biti dužni da ih zamene sa registarskim oznakama RKS. Iz ovog ministarstva su naveli da se završavaju sve procedure registracije vozila sa KS registarskim oznakama.\nUrednica portal Kossev podseća da je tada rečeno kako su "svi vlasnici vozila koja poseduju KS tablice, prilikom produženja registracije vozila, u obavezi da KS tablice zamene RKS tablicama, prema proceduri za produženje registracije vozila i na osnovu odluke Br. 012/2020 od 10. 1. 2020 za određivanje tarifa".\n"VREME": Bilo je još upozorenja pre aktuelne eskalacije?\nTATJANA LAZAREVIĆ: U februaru je u kosovskim medijima objavljeno da nakon 14. septembra nijednom vozilu na Kosovu neće biti dozvoljeno da poseduje KS tablice, već će vlasnici automobila morati da ih zamene sa RKS registarskim oznakama. Direktor Agencije za civilnu registraciju Bekim Hodža rekao je da se registarske tablice "KS" uklanjaju sa svih vozila koja se registruju do 14. septembra.\nBroj vozila registrovanih sa "KS" tablicama prešao je 35.000 i od 14. septembra, kada registracija ističe, "KS" tablice se uzimaju i daju se "RKS" registarske oznake, poručio je tada Hodža.\nIpak, bilo je i nagoveštaja da će se nastaviti sa starom praksom?\nBekim Hodža iz Agencije za civilnu registraciju izjavio je u decembru 2017. na sastanku Komisije za unutrašnje poslove, bezbednost i nadgledanje KBS-a da će za još pet godina biti obezbeđene KS tablice za one koji ih žele. On je rekao da je bitno da ima RKS tablica, ali, pored toga, ima i ilegalnih tablica.\nU ovim napetim okolnostima možda treba podsetiti da su registarske oznake KS u primeni još od 2011. a na osnovu Sporazuma o slobodi kretanja iz ove godine i aranžmana potpisanih u Briselu između delegacija Beograda i Prištine za normalizaciju primene sporazuma od 14. septembra 2016?\nU jednoj od tačaka sporazuma iz 2011. se navodi da će "svi vlasnici automobila sa prebivalištem na Kosovu koristiti RKS ili KS registarske tablice za vozila. Izdavaće ih nadležni organi na Kosovu, a biće distribuirane uz posredovanje EULEKS-a ako je to potrebno". Strane su potom na osnovu aranžmana sporazuma o slobodi kretanja iz 2016. odlučile da kao privremenu meru donesu produženje roka KS registarskih tablica za početni period od pet godina, nakon čega će, kako je dogovoreno, dve strane ponovo razmotriti ovo pitanje.\nIstorijat rešavanja problema sa tablicama traje već deceniju?\nPrimena "KS" registarskih oznaka definisana je Sporazumom o slobodi kretanja iz 2011. godine i aranžmanima potpisanim u Briselu između delegacija Beograda i Prištine za normalizaciju primene sporazuma od 14. septembra 2016.\nVlasnicima KS registarskih tablica na osnovu prvobitnog sporazuma bilo je omogućeno da vozilima slobodno putuju na teritoriju Srbije ili preko nje, dok su lica koja poseduju "RKS" oznake u obavezi da vade takozvane probne tablice.\nU tehničkom sporazumu između Beograda i Prištine, donetom 2011. godine, u četiri od 11 tačaka navodi se u tački 6, kao privremena mera, da će vlasti na Kosovu produžiti važenje KS registarskih tablica za početni period od pet godina, nakon čega će dve strane ponovo razmotriti ovo pitanje, uz posredovanje EU ukoliko bude potrebno. U sledećoj tački rečeno je da će svi vlasnici automobila sa prebivalištem na Kosovu koristiti RKS ili KS registarske tablice za vozila, u skladu sa tačkom 6 gore navedenom. Izdavaće ih nadležni organi na Kosovu, a biće distribuirane uz posredovanje EULEKS-a ukoliko bude potrebno. Svaka strana će uložiti maksimalne napore da obezbedi sprovođenje gore navedenog.\nKao privremena mera, vlasti u Beogradu će omogućiti vozilima sa Kosova koja imaju KS registarske tablice da slobodno putuju na njihovu teritoriju ili preko nje, a za svako vozilo, takođe privremeno, čiji vlasnik to bude želeo, biće dostupne privremene registarske tablice na relevantnim graničnim/administrativnim prelazima.\nInače, prevod ovog sporazuma dostupan je na sajtu Kancelarije za KiM i ne predstavlja nikakvu tajnu.\nMarko Đurić, tada direktor Kancelarije za KIM, izjavio je 8. septembra 2016. u Briselu da je pitanje registarskih tablica i tog dana bila tema razgovora u Briselu, ali da dogovora dve strane još nema.\nDa, on je tada izjavio da je dogovorom iz 2011. koji je sa Prištinom napravila tadašnja Vlada u Srbiji bilo predviđeno da srpske tablice više ne postoje na području KiM i da se oni bore protiv ukidanja naših tablica i omogućavanja građanima koji su tada koristili KS registarske tablice da imaju produženje važenja tog perioda jer po sporazumu iz 2011. period korišćenja tih tablica je trajao pet godina i on sada ističe, rekao je Đurić novinarima u Briselu gde je tada nastavljen dijalog Beograda i Prištine na tehničkom nivou. On je rekao da još nema dogovora dveju strana oko pitanja registarskih tablica.\nNakon Đurićeve izjave oglasila se i ministarka za dijalog u Vladi Kosova Edita Tahiri. Suprotno Đuriću, Tahiri je tvrdila da je "nakon devet sati intenzivnog razgovora" postignut Sporazum o reciprocitetu registarskih tablica između "Kosova i Srbije".\nEdita Tahiri je tada objasnila kako će model koji će se u budućnosti primenjivati biti baziran na modelu koji primenjuju Grčka i Makedonija, a koji podrazumeva prekrivanje državnih oznaka na tablicama.


SREDNJOŠKOLKE ŽRTVE NASILJA U VEZAMA: Nastavnici odgovarali na pitanja o zlostavljanju među učeničkim parovima | Novosti.RS\nOvo su rezultati istraživanja Autonomnog ženskog centra "Stavovi i odgovori predstavnika i predstavnica srednjih škola na pojavu zlostavljanja među mladima koji su u emotivnoj vezi."\nČetvrtina nastavnika ima saznanje da su devojke doživele širenje glasina o njima putem mobilnog telefona, imejlova i društvenih mreža, kao i da su dobijale preteće poruke i zastrašivanja kada ne odgovore partneru. Tek svaki deseti ispitanik ima saznanje o zlostavljanju na ovaj način kojem su izloženi mladići.\n- Čak pet puta češće devojkama se preti da će na internet biti postavljene fotografije zbog kojih se osećaju neprijatno, ili da će biti deljene sa drugima - objašnjava Tanja Ignjatović, psihološkinja iz AŽC.\nPROSVETNI radnici u Srbiji u 54 odsto slučajeva ocenjuju sopstveno znanje o digitalnom seksualnom i rodno zasnovanom nasilju u vezama mladih kao prosečno, a 17 odsto njih kaže da ima slabo znanje o ovim temama.\nU AŽC dodaju da ohrabruje podatak da je gotovo za sve predstavnike škola neprihvatljivo da mladić svojoj devojci udari šamar, kao i seksualni odnos bez pristanka. Ipak, polovina nastavnika veruje da su devojke u istoj meri nasilne kao i mladići, iako brojna istraživanja ukazuju na to da su one daleko češće žrtve, a da su u slučajevima gde su mladići žrtve, učinioci uglavnom isto muškarci. Nastavnici, takođe, mahom nisu svesni da prve informacije o seksu i seksualnosti mladi dobijaju uglavnom na internetu i to na pornografskim sajtovima.\nTrećina nastavnika smatra da zlostavljana osoba može lako da napusti partnersku vezu, što je takođe suprotno iskustvima iz prakse. Isto istraživanje sprovedeno i u Hrvatskoj, Mađarskoj i Španiji, pokazuje da se nastavnici uglavnom drže stava da žrtve ne treba kriviti, ali i da nisu sigurni da li učenici imaju dovoljno poverenja u njih da potraže pomoć u slučaju kada dožive takvo iskustvo.\nnasilje škola nastavnici zlostavljanje učenici učenički parovi


O projektu | Meemp\nU cilju smanjenja potrošnje energije i emisije CO2, strateška dokumenta Vlade Srbije o razvoju energetskog sektora definišu energetsku efikasnost (EE) kao jedan od vrhunskih prioriteta u Srbiji. U tom kontekstu, Zakon o efikasnom korišćenju energije predstavlja kamen temeljac regulative Srbije u oblasti energetske efikasnosti. Glavni cilj ovog zakona jeste uspostavljanje različitih mehanizama koji su neophodni za sprovođenje politike EE i postizanje ciljeva koji su zacrtani Nacionalnim akcionim planovima za energetsku efikasnost (NEEAP). Zakon dalje naglašava odgovornost opština u domenu energetske efikasnost i podstiče odgovoran pristup u potrošnji energije.\nZakon Srbije o efikasnom korišćenju energije obavezuje sve opštine koje imaju preko 20.000 stanovnika da uspostave sistem opštinskog upravljanja energijom i da izrade Program energetske efikasnosti. S tim u vezi, švajcarski Državni sekretarijat za ekonomske poslove (SECO) pruža podršku Ministarstvu rudarstva i energetike (MRE) i za ove četiri opštine u Srbiji kroz Projekat energetske efikasnosti i upravljanja energijom u opštinama u Srbiji (MEEMP) radi jačanja njihovih sistema energetskog menadžmenta kroz sveobuhvatan pristup.\nOpšti cilj MEEMP jeste da se poboljša opštinski energetski menadžment i energetska efikasnost javnih zgrada u četiri odabrane opštine: Kruševac, Užice, Paraćin i Vrbas i uvođenje obnovljivih izvora energije. Pokazujući izvodljivost i profitabilnost visokog nivoa energetskog i klimatskog učinka na lokalnom nivou, ove četiri pilot opštine istovremeno predstavljaju model ponašanja za ostale opštine. Dugoročno gledano, projekat će doprineti sveukupnom energetskom i bilansu životne sredine na nivou grada i cele zemlje.\nMetodologija projekta MEEMP za postizanje sveobuhvatnog cilja, a to je poboljšanje upravljanja energijom na nivou opštine sa naglaskom na javne zgrade, kao i smanjenje potrošnje energije i emisija CO2 , zasniva se na tri komponente koje se međusobno dopunjuju u okviru integrisanog pristupa:\n• Komponenta 1 će ojačati lokalno vlasništvo i aktivno učešće opština u procesu energetskog planiranja na osnovu međunarodno priznatog sistema Evropske energetske nagrade (EEA) i njenih metoda koje su podešene uslovima koji postoje u Srbiji.\n• Komponenta 2 će primerom pokazati i dokazati izvodljivost i profitabilnost sprovođenja mera energetske efikasnosti u 23 javne zgrade.\n• Komponenta 3 će unaprediti ljudske i institucionalne kapacitete za planiranje, upravljanje i sistematsko praćenje sprovođenja opštinskih mera energetske efikasnosti na lokalnom nivou.\nMEEMP je projekat koji finansira švajcarski Državni sekretarijat za ekonomske poslove (SECO), a koji se realizuje u tesnoj saradnji sa Ministarstvom rudarstva i energetike Srbije (MRE) uz podršku Stalne konferencije gradova i opština (SKGO). Konzorcijum koji je zadužen za realizaciju projekta obuhvata, pored vodećeg partnera ENCO Energie-Consulting AG, iz Švajcarske, iskusne međunarodne i nacionalne kompanije EBP Schweiz AG, Švajcarska, GFA Entec, Švajcarska, GFA South East Europe d.o.o., Srbija i Quiddita d.o.o., Srbija.\nJedinica za koordinaciju projekta (PCU), koju čine kadrovi MRE je osnovana kako bi se u svim fazama projekta obezbedilo aktivno učešće opština koje su njegovi korisnici. Podršku PCU pruža asistent za sprovođenje projekta (PIA).\nSvaka opština koja kao korisnik učestvuje na projektu je osnovala Jedinicu za upravljanje projektom (PMU), koja je zadužena za sprovođenje, koordinaciju i sistematsko praćenje oblasti i aktivnosti koje su u vezi sa projektom.\nGlavni ciljevi Državnog sekretarijata za ekonomske poslove – SECO su integracija partnerskih zemalja u svetsku ekonomiju i unapređenje održivog i inkluzivnog ekonomskog rasta ovih zemalja, što doprinosi i smanjenju siromaštva. Podrška SECO ima za cilj da podstakne i dopuni napore koje čine vlade partnerskih zemalja, regionalna i lokalna tela i privatni sektor. SECO takođe ima za cilj jačanje otpornosti partnerskih zemalja i odgovora na ekonomsku i finansijsku krizu, ekološke katastrofe i politički konflikt.\nSECO podržava obezbeđivanje i održavanje infrastrukture u oblastima energetike. Konkretnije, ovo obuhvata uspostavljanje ili obnovu javne infrastrukture, bolje rukovođenje javnim komunalnim preduzećima i obezbeđivanje zdravog finansiranja troškova rada i održavanja. SECO daje svoj doprinos poboljšanju energetske efikasnosti i smanjenju zagađenja životne sredino. SECO pomaže gradovima da obezbede da njihove isporuke energije budu efikasnije i da više vode računa o životnoj sredini.\nPartner u realizaciji projekta\nGlavne aktivnosti Ministarstva rudarstva i energetike (MRE) u oblasti energetske efikasnosti (EE), kao tela državne administracije koje je zaduženo za energetsku efikasnost su:\nKreiranje politike, regulatornih i uslova za davanje subvencija za racionalno korišćenje energije i povećanje EE.\nPriprema i realizacija Akcionih planova za energetsku efikasnost i drugih strateških dokumenata u oblasti EE, sistematsko praćenje efekata primenjenih mera EE i postignutih energetskih ušteda u sektorima proizvodnje, distribucije i potrošnje energije (zgrade, industrija, saobraćaj). Usaglašavanje pravnog sistema Republike Srbije sa propisima Evropske unije u oblasti efikasnog korišćenja energije.\nSprovođenje i sistematsko praćenje projekata čiji je cilj povećanje EE.\nEE je veoma važan element energetske politike i održivog razvoja, a predstavlja takođe i jedan od načina borbe sa klimatskim promenama. Pored toga, ona je pokretač privrednih aktivnosti i doprinosi povećanju konkurentnosti privrede i smanjenju troškova energije za sve korisnike energije kod kojih se sprovode mere energetske efikasnosti.\nPolitika EE u Republici Srbiji, koja se stalno usaglašava sa najnovijim propisima EU u oblasti EE, definisana je Strategijom razvoja energetskog sektora, Programom za sprovođenje\nStrategije razvoja energetskog sektora i Nacionalnim akcionim planovima za energetsku efikasnost (NEEAP).\nEnergetska efikasnost, koja se prepoznaje kao “nov izvor energije”, čini srž prelaska na ekonomiju efikasnog korišćenja resursa i Strategije Evrope do 2020. godine (Europe 2020) za pametan, održiv i inkluzivan rast.


Ko je češki Tramp koga se pribojava EU - 22.10.2017, Sputnik Srbija\nKo je češki Tramp koga se pribojava EU\nPredsednik Češke Miloš Zeman, ponovio je da mu nije problem da za premijera imenuje tajkuna Andreja Babiša, čak i kada bi on u vladu uzeo i desničarsku SDP... 22.10.2017, Sputnik Srbija\nanalize i mišljenja, vesti, andrej babiš, izbori\n15:37 22.10.2017 (Osveženo: 15:28 29.10.2021)\nPredsednik Češke Miloš Zeman, ponovio je da mu nije problem da za premijera imenuje tajkuna Andreja Babiša, čak i kada bi on u vladu uzeo i desničarsku SDP, što je kod proevropskih stranaka izazvalo blagu paniku.\nČesi na izborima odbacili imigraciju\n22 Oktobar 2017, 09:05\nKo je Andrej Babiš, zašto ga zovu „češki Tramp“ i da li će češku vladu voditi desničari?\nBabiš je drugi najbogatiji čovek u Češkoj. To je biznismen koji se bavi prehrambenom industrijom. Do maja ove godine bio je ministar finansija, a sa Trampom ga porede jer je navodno preuzeo njegov recept — predstavio se kao čovek koji može da se izbori sa trulim korumpiranim sistemom i da uvede red u zemlju. Inženjer po struci, Babiš je vlasnik holdinga „Agrofert“, koji je pod istragom zbog navodne korupcije. Prema magazinu Forbs u martu 2013. godine bio je vredan dve milijarde dolara, što ga je svrstalo na 736 mesto najbogatijih ljudi na svetu.\nU novembru 2011. godine, osnovao je građansku inicijativu pod nazivom ANO koji je okupio nezadovoljne građane, koji je kasnije prerastao u politički pokret. U avgustu 2012. postao je prvi predsednik pokreta kada je na tajnom glasanju dobio 73 od 76 glasova.\nParlamentarni izbori, dan drugi: Češki Tramp na putu do izborne pobede\n21 Oktobar 2017, 09:11\nSa svojim pokretom želeo je da se bori protiv korupcije i smanji poreze u državi. Na regionalnim izborima učestvovao je 2012. godine, uz finansijsku podršku grupi „Vihodočeši“, i MOR (Pokret za moralno čišćenje). Andrej Babiš kaže da nije političar, jer političar ima odgovor na sve.\nPredsednik Češke Miloš Zeman rekao je da ga ne zanima prošlost, već da se rukovodi načelom da predsednik treba da poštuje ishod izbora i slobodnu volju birača i dodao da su i o njemu govorili da „ugrožava demokratiju“.\nDrugoplasirani češki radikalni nacionalisti imaju šanse da osvoje dvocifreni procenat glasova na izborima za 200 poslanika donjeg doma češkog parlamenta. Za njihov uspeh zaslužna je oštra retorika prema muslimanskim izbeglicama u Češkoj i zahtev za raspisivanje referenduma o izlasku Češke iz EU („čegzitu“).\nNjih su pred izbore javno podržale slične stranke desnice u Evropi, poput francuskog Nacionalnog fronta.


Praksa za učenike PTT škole u JP „Pošta Srbije“ – Balkanekspresrb.rs\nPraksa za učenike PTT škole u JP „Pošta Srbije“\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić i vršilac dužnosti direktora JP „Pošta Srbije“ Zoran Đorđević potpisali su danas Ugovor o dualnom obrazovanju između Srednje tehničke PTT škole i JP “Pošta Srbije”.\nRužić je istakao da je ova škola, koja ima tradiciju dugu više od 60 godina, iznedrila više od 10.000 mladih stručnjaka, koji su nastavili da primenjuju svoje znanje u domaćim i inostranim kompanijama.\nOn je podsetio na to da je ova obrazovna ustanova tokom prošle godine ušla u sistem dualnog obrazovanja, a da ove godine, zahvaljujući inicijativi ”Pošta Srbije”, imamo novi obrazovni profil – tehničar poštanskog saobraćaja i telekomunikacija.\nPrvi potpredsednik Vlade je naveo da je za sledeću godinu planirano uvođenje još jednog profila – tehničar za telekomunikacije.\nPrema njegovim rečima, to je pravi način da se u najranijoj dobi osposobi kadar koji će u budućnosti raditi i u “Pošti Srbije”, ali i da se putem dualnog modela obrazovanja odgovori na potrebe tržišta rada.\nVažno je da smo od ove godine počeli sa dualnim visokim obrazovanjem, a naredne godine, ukoliko sve bude u redu, imaćemo dualne akademske studije vezane i za poštanski saobraćaj i za telekomunikacije, objasnio je Ružić.\nUgovorom koji je danas potpisan predviđeno je da 30 đaka Srednje tehničke PTT škole uče kroz rad u “Pošti Srbije”, za šta će, u skladu sa zakonom, dobiti odgovarajuću naknadu.


EU će u BiH uložiti 43,8 miliona maraka - Klix.ba\nBiH EU će u BiH uložiti 43,8 miliona maraka\nEU će u BiH uložiti 43,8 miliona maraka\n5.8.2006. u 09:34\nKako saznaje Dnevni avaz, predsjedavajući Vijeća ministara BiH Adnan Terzić i zamjenik šefa Delegacije Evropske komisije u BiH Renco Davidi (Renzo Daviddi) potpisali su jučer u Sarajevu Sporazum o finansiranju CARDS programa za 2006. godinu, prema kojem se EU obavezala finansirati projekte u BiH ukupne vrijednosti 43,8 miliona maraka.\nZa projekte u oblasti demokratske stabilizacije predviđeno je 2,9 miliona, za reformu javne uprave 8,4 miliona, pravosuđe i unutrašnje poslove 10,2 miliona, za ekonomski i socijalni razvoj 21,3 miliona i za otvaranje ostalih programa Evropske unije još milion maraka.\nTerzić je nakon potpisivanja sporazuma naglasio da je za ovogodišnji program finansiranja EU značajno što su institucije BiH prvi put same dogovorile prioritete u okviru zadataka određenih dokumentom Evropsko partnerstvo.\n- Čestitam Direkciji za evropske integracije BiH koja je uspješno koordinirala potrebe i projekte svih institucija i ugradila ih u ovaj ugovor - kazao je Terzić.\nDavidi je istakao kako je cilj Unije izgradnja BiH kao demokratske zemlje, razvoj funkcionalnih državnih institucija koje će predvoditi proces integracije u EU, reforma privrede, tranzicija prema tržišnoj ekonomiji i integracija ka ekonomiji EU.\nOn je dodao da je jedan od ciljeva CARDS-a da se pomogne saradnja BiH sa zemljama regiona, naglašavajući da ovaj program nije jedini oblik pomoći koju EU pruža BiH. Dio sredstava BiH može povući i iz fondova EU za regionalni razvoj.\nprije 19h 130\nprije 23h 30m 84\nprije 12h 15m 29


source.ba | Stoltenberg: NATO od BiH i dalje očekuje da nepokretnu imovinu registruje na državu\nStoltenberg: NATO od BiH i dalje očekuje da nepokretnu imovinu registruje na državu\nGeneralni sekretar NATO Jens Stoltenberg rekao je danas u Briselu da NATO od Bosne i Hercegovine i dalje očekuje da registruje nepokretnu imovinu.\nStoltenberg: Sada je do BiH da iskoristi ukazanu priliku\nOčekuje se da šefovi diplomatija NATO podrže Godišnji nacionalni program za BiH\n„To se čini kao da je birokratsko pitanje, ali to je ustvari problem države, da ima punu kontrolu nad oružanim snagama“ kazao je Stoltenberg.\nMinistri vanjskih poslova zemalja članica NATO-a okupili su se danas u Briselu kako bi razgovarali o odnosima s Rusijom, stanju u Afganistanu i na južnom Sredozemlju te o daljnjeg širenja Saveza.\nSastanak šefova diplomatija je uvod u samit lidera NATO-a koji će biti održan u julu ove godine, i ovo je posljednji zvanični susret ovog tipa u starom sjedištu Alijanse u Briselu.\nDa bi Bosna i Hercegovina otvorila dalje pregovore sa NATO-om potrebno je da objekte oružanih snaga u zemlji uknjiži na državu Bosnu i Hercegovinu. Većina tih objekta u FBiH je već upisana na državu, dok u bh. entitetu Republika Srpska vlasti odbiju da to učine.\nTagovi: Generalni sekretarNATOJens Stoltenberg


Uhapšeni crnogorski državljani biće protjerani iz BiH | Aktuelno\nUhapšeni crnogorski državljani biće protjerani iz BiH\nCrnogorski državljani Milan Kršić, Filip Roganović i Boban Sjekloća, koji su danas uhapšeni su na Palama, odvedeni su u Službu za poslove sa strancima BiH iz Policijske stanice Istočna Ilidža. Njima će biti uručeno rješenje o protjerivanju iz BiH, pišu mediji u Bosni i Hercegovini\nCrnogorski državljani Milan Kršić, Filip Roganović i Boban Sjekloća, koji su danas uhapšeni su na Palama, odvedeni su u Službu za poslove sa strancima BiH iz Policijske stanice Istočna Ilidža. Njima će biti uručeno rješenje o protjerivanju iz BiH, pišu mediji u Bosni i Hercegovini.\nOni su uhapšeni zbog sumnje da se mogu dovesti u vezu sa izvršenjem krivičnih dela neovlašćena proizvodnja i promet opojnih droga i nedozvoljena proizvodnja i promet oružja ili eksplozivnih materija, javlja ATV.\nRanije je objavljeno da su na Jahorini uhapšeni pripadnici jednog od crnogorskih kriminalnih klanova.\n“Na osnovu naredbe Osnovnog suda u Sokocu, a uz saglasnost tužioca Okružnog javnog tužilaštva Istočno Sarajevo obavljeni su pretresi uhapšenih i vozila koja koriste, kao i apartmana u kojem su bili smješteni”, rekla je danas portparol PU Istočno Sarajevo Vesna Stokanović.


”Kada radimo i borimo se niko ne može da nas pobedi”, poručuju naprednjaci u Kraljevu – INFO PLUS\nHome > Politika > ”Kada radimo i borimo se niko ne može da nas pobedi”, poručuju naprednjaci u Kraljevu\n“Gradski odbor Srpske napredne stranke Kraljevo pozdravlja i u potpunosti podržava celokupnu politiku predsednika Srbije Aleksandra Vučića i stavove koje je izneo na on lajn skupu liste „Aleksandar Vučić – za našu decu“. Od samog dolaska SNS na vlast, a uz nadljudske diplomatske napore našeg predsednika, Srbija je ponovo prepoznata kao zemlja koja ima evropski prosperitet i kapacitet, istovremeno unapređujući čelične i tradicionalne odnose sa Kinom i Rusijom.\nSrbija je doživela privredni oporavak, a naš grad, posle višedecenijskog devastiranog privrednog ambijenta, ima 2 fabrike u kojima radi na hiljade naših sugrađana i u kojima se planiraju nova radna mesta.\nNismo poklekli kada su nas osuđivali i napadali, kada su osporavali svaki naš doprinos da Kraljevo oživi. Svaki njihov napad bio je podstrek da idemo dalje, da otvorimo aerodrom, da asfaltiramo stotine kilometara puteva, da zapošljavamo u novootvorenim fabrikama, da gradimo stadion, nove mostove, da renoviramo domove kultura, paviljon na Goču, ambulante, da pomažemo poljoprivrednu proizvodnju, da gradimo stanove za snage bezbednosti, da omladini omogućimo da ostanu u svom gradu, a onima koji su otišli da se u njega vrate. Izgradićemo Moravski koridor, zatvoreni bazen, novih 260 stanova u Dositejevoj, renoviraćemo škole, oživećemo banjski i seoski turizam….\nPokazali smo šta je to što možemo da uradimo, da napravimo, ne gledajući druge oko sebe. Važno je, kako je i sam predsednik Vučić rekao, da ljudi obrate pažnju na one koji rade, donose rezultate, obezbeđuju puteve, pruge, bolnice, radna mesta.\nKad radimo i borimo se – niko ne može da nas pobedi. Zato smo sigurni u još jednu izbornu pobedu 21. juna. Jer građani Srbije znaju da glasanjem za Srpsku naprednu stranku – glasaju za srpsku, za našu decu. Glasaju za najbolje, za broj 1!”, ističe se u saopštenju Gradskog odbora Srpske napredne stranke u Kraljevu.


BalkanMagazin :: Vlada Češke deli ČEZ na dva dela\nVlada Češke deli ČEZ na dva dela\nutorak, 26. septembar 2017 16:32\nIz češkog elektroenrgetskog giganta vlada ove države planira da izdvoji distribuciju i obnovoljivi izvore, a u državnoj svojini bi ostale nuklearke i termocentrale na ugalj. (foto: NE Temelin)\nČeška vlada zatražila je, kako nezvanično saznaje Rojters, od elektroenergetske kompanije ČEZ, u čijem vlasništvu država ima 70-postotni udeo, da izdvoji distribuciju i obnovljive izvore energije, tako da bi država imala potpunu kontrolu nad nuklearkama i termocentralama na ugalj.\nPortparol ČEZ-a Roman Gazdik nije potvrdio ali nije ni demantovao ovu informaciju.\nVlada, kako se tvrdi, traži način kako da reši gradnju novih nuklearnih blokova u nuklarkama Temelinu i Dukovanima a ČEZ ne želi da ih gradi, s obzirom na visoke troškove gradnje i sadašnje relativno niske cene energije.\nPodela ČEZ-a, koji je najveća češka firma, čijim se akcijama trguje na bezi (ima tržišnu kapitalizaciju od 10,8 milijardi dolara, a u vreme viših cena električne eneregije i visokog kursa akcija ČEZ je vredeo, čak, oko 30 milijardi dolara) vladi bi omogućila da nastavi gradnju novih nuklearnih reaktora.\nNuklearka Temelin ima dva bloka od po 1.055 megavata, a Dukovani četiri bloka od po 510 MW. Temelin ima u planu gradnju još jednog bloka od 1.100 MW, s mogućnosu proširenja s još jednim takvim blokom. Za Dukovani planiraju gradnju još jednog bloka od 1.000 megavata, takođe s mogućnošću dogradnje još jednog takvog bloka.\nProdaja državnog udela u distribuciji i obnovljivim izvorima u državnu kasu bi unelo oko četiri milijardi dolara, što bi pomoglo ČEZ-u-proširenju nuklearki. Nije, međutim, isključeno da država zadrži svoj udeo i u distribuciji i obnovljivim izvorima. U svakom slučaju ČEZ bi bio striktno podeljen na dva dela.


Erdogan: Neće biti prekida vatre dok se ne ostvare ciljevi — Radio Velkaton : Radio Velkaton\n16. Oktobra. 2019. Svijet\nTurski predsednik Redžep Tajip Erdogan kategorički je odbacio američki predlog da interveniše radi uspostavljanja prekida vatre na severu Sirije navodeći da se to neće dogoditi dok se ne ostvare turski ciljevi.\nOn je takodje rekao u razgovoru za list Hurijet sinoć da ulazak sirijske vojske u grad Minbedž ne predstavlja vrlo negativan razvoj dogadjaja za njegovu zemlju ukoliko to znači da je ta oblast ispražnjena od kurdskih sirijskih boraca.\nErdogan je ponovio da odbacuje zahteve američkih vodja.\n„Oni nam kažu da proglasimo primirje. Mi nikad ne možemo da proglasimo primirje dok Turska nije proterala terorističku organizaciju sa svoje granice. Oni na nas vrše pritisak da prekinemo operaciju. Mi imamo jasan cilj, ne brinu nas sankcije“, rekao je Erdogan novinarima u avionu kojim se vraćao iz Azerbejdžana.\nPotpredsednik SAD Majk Pens sastaće se u četvrtak sa Erdoganom sa ciljem da se odmah postigne prekid vatre na severu Sirije. Pens će doći u Tursku sa šefom američke diplomatije Majkom Pompeom, savetnikom za nacionalnu bezbednost Robertom O’Brajenom i američkim izaslanikom za Siriju Džejmsom Džefrijem, saopštila je Bela kuća.\nKako je navedeno Pens će ukazati da američki predsednik Donald Tramp namerava da zadrži kaznene sankcije Turskoj dok se ne nadje rešenje.\nSnage sirijskog predsednika Bašara al Asada počele su u utorak da se rasporedjuju o odredjenim sektorima na severu Sirije koji nisu bili pod njihovom kontrolom na osnovu sporazuma postignutog sa kurdskim vlastima da bi se zaustavila turska ofanziva na taj deo zemlje.\nErdogan je juče telefonom razgovarao sa ruskim predsednikom Vladimirom Putinom i prihvatio poziv da narednih dana dodje u Moskvu, saopštio je sinoć Kremlj. Putin i Erdogan su tokom razgovora takodje naglasili želju da se očuva teritorijalni integritet Sirije.\nPortparol Kremlja Dmitrij Peskov rekao je danas za agenciju Ria Novosti da bi Erdoganova poseta mogla da bude pre kraja oktobra, ali nije dao tačan datum.